Suizidioa, uste baino arazo larriago\nSuizidioa, uste baino arazo larriagoa\nSuizidioa, uste baino arazo larriago –\nEuskadin bi egunean behin pertsona bat suizidatzen da, eta uste da saiakerak hogei bider gehiago direla.\n2017ko uztailean, bi pertsona famaturen suizidioak gertatu ziren. Lehen heriotza Miguel Blesarena izan zen, bularrean tiro eginda Cordobako finka batean. Egun horretan hil zen Linkin Park-en abeslaria, Chester Bennington ere, bere burua urkatuta.\nTantaka gertatzen diren suizido hauei, pertsona ezezagunen heriotzak gehitzen zaizkie, ezagutzera ematen ez direnak. Espainiar Estatutan, Euskal Herrian edo beste herrialde garatuetan bezala, suizidioen kopurua trafiko-istripuetan hildakoen bikoitza da, eta genero indarkeriak sortutakoak baino 60 aldiz gehiago.\nMOE-k (Munduko Osasun Erakundeak) dioenez, suizidioak, indarkeriazko heriotzen erdiak eragiten ditu. Tragedia isil hau EAEn ere gertatzen da; 170 pertsona dira urtero beren burua hiltzen dutenak, Eustat-en arabera, baina, susmatzen da buru-hiltze ahaleginak 20 aldiz gehiago direla (etxe barruan gertatzen dira, zainak moztuz, urkatuz edo pilulak hartuz).\nZehazki, 2015ean 167 heriotza erregistratu ziren, kontzeptu honi dagokionez. 2015ean emakume baten buru-hilketa bakoitzagatik, berdina egin zuten hiru gizonek, nahiz eta suizidio saiakera gehiago daude emakumeen artean.\nGehienen adin tartea 40-49 urte artekoa da, baina populazio taulak ikusten badira, 65 urte baino gehiagoko emakumeen artean ere gertatzen da. Gizonen artean, baita 70 urtetik gorakoen artean ere.\nOrain dela 4 urte, 2014an, 186 euskaldunek bere buruaz beste egin zuten, hau da, bi egunetik behin norbait suizidatu zen. Luzaroan, suizidioa gai tabua izan da, isildutako kontua, zeren eta horri buruz hitz egitea kaltegarria izan litekeela pentsatzen zen, “efektu kutsakorra” eragin zezakeela. Baina arazoari behar duen garrantzia emateko, aditu batzuek eskatzen dute arlo pribatutik atera eta gaia gizartean azaleratzea.\nBitxikeria bezala, konta dezaket, nire lagun bat Groningen-en (Holandan) Erasmus egiten zegoela, astero izaten zituztela arazoak trenetan, alboan zegoen psikiatrikotik gaixoren batek ihes egiten zuenean bere burua trenbidera botatzen zuelako, eta tren zerbitzua eten. Hori dela eta, kokoteraino zegoen nire laguna, askotan berandu heltzen zela-eta (!?!).\nPopulazioaren %2a, bere bizitzan zehar noizbait suizidatzen saiatu da gure herrian. Oro har, gainera, esanguratsua da, herrialde garatu edo aberatsenetan suizidio tasa altuagoa egotea, herrialde pobreetan baino.\nburuaz beste, osasun mentala, osasuna, psikologia, Suizidio, Suizidioa\nMission Pays Basque?\n[Txiorik Onena] 2018ko 3. astea\n3 pentsamendu “Suizidioa, uste baino arazo larriagoa”-ri buruz\nXerapio 2018-01-23 14:08\nGai hau ez da batere genero ikuspegiz heldutasunez lantzen. Aukera ezin hobea da genero rolak ulertzeko eta borrokatzeko\nSote 2018-01-26 10:18\nNik pasa den urtean Parisen egon nintzen eta bueltatzean, aireportura gindoazenean, metro zerbitzua eten zen. Zirudienez, pertsona bat bere burua bota zuen trenbidera. Azkenean, autobusez joan ginen eta hegazkina hartu genuen, baina urduri egon ginen eta pertsona batzuk galdu zuten.\nDirudienez, Parisen normala da. Astero norbait botatzen da trenbidera. Hori komentatu zidan paristar batek.\nMikelats 2018-01-26 14:06\nGizarte eredu hau porrot egiten ari denaren adibide garbia. Xerapiok aipa bezala, zergatik ez genero ikuspegia hemen?


Oiz (udalerria) - Wikipedia, entziklopedia askea.\n(«Oiz (Nafarroa)» orritik birbideratua)\nArtikulu hau Nafarroa Garaiko udalerriari buruzkoa da; beste esanahietarako, ikus «Oiz (argipena)».\nOizko ostatua; atzealdean, eliza.\nAlberto San Miguel Mindegia\n132 (2021: 4)\n% 9,57 (2013)\n% 80,50 (2018)\n% 91,16 (2010)\nOiz ([ois̻]; Oitz [oits̻] ofizialki) Nafarroa Garaiko iparraldeko udalerri bat da, Malerrekako ibarrean, Baztan Bidasoa eskualdean. Iruñeko merindadekoa. 140 biztanle zituen 2014. urtean. Nafarroako hiriburu Iruñetik 58 kilometro iparraldera dago.\nHerrigunearen inguruko basoetan pagoak nagusi dira, batez ere, mendien iparraldeko isurialdeko gunerik altuenetan. Mendien beheko haranetan, gizakiak mozketarik egin ez zuen lekuetan, gaztainondoak eta haritzak daude. Nafarroa Garai gehienean ez bezala, Oizen ez da ia birlandaketarik izan. Pagoaz gain lizarrak eta gaztainondoak ere badaude. Urritik aurrera hainbat ehiztari aritzen da herriaren inguruko mendietan.\nOizko klima ozeanikoa da. Prezipitazioak ugariak dira urte osoan, gehienak neguan eta udazkenean. Egun euritsuak 180 inguru dira urtero. Urteko batez besteko tenperatura 12 eta 14 °C bitartekoa da; eta batez besteko prezipitazioa, 1.600 eta 2.000 mm ingurukoa.\nOizek mugakide ditu iparraldean Ituren eta Doneztebe, hegoaldean Ultzama, eta mendebaldean Urrotz.\nHerria 1366. urteko dokumentu batean agertzen da lehen aldiz baina ez zen udalerri bihurtu 1845era arte. Erdi Aroan Lerin ibarraren jaurerri izan zen, eta 1427ko datuen arabera bi familia kapare bizi ziren bertan: Martin Oitz eta Martin Gartzia Arbizu familiak.\n1845ean Oiz Leringo Doneztebe ibarrari loturik egoteari utzi eta udalerri independente bihurtu zen. 1847an zaldi bide batzuk baino ez zituen eta bertako haurrak Donamariko eskolara joaten ziren. XIX. mendearen amaieran eskola eraiki zen eta XX. mendearen hasieran herrian errota eta ostatua zeuden.\n2008ko erroldaren arabera, Espainiaz kanpoko hamaika etorkin bizi ziren herrian, biztanleriaren %7,14 (Nafarroako Foru Erkidegoko batezbestekoaren azpitik).\nOitzeko Migel Urrozen pasartea, familiaren eta herriaren ingurukoa. Euskal Herriko Ahotsak proiekturako egindako elkarrizketa, ahozko ondarea jaso eta zabaltzeko.\nOizeko euskara Ipar-sartaldeko nafarreraren aldaera bat da, Malerrekakoa hain zuzen. Ipar-sartaldeko azpieuskalkia Bortzirietan, Malerrekan, Bertizaranan eta euren ondoko beste herri batzuetan egiten da: Baztango Oronoz-Mugairin eta Basaburu Txikiko Beintza-Labaienen, Goizuetan eta Saldiasen. Berrikuntza nafar zenbait ez dira alderdi honetara heldu Zuazoren arabera eta, bestetik, nabarmena da Gipuzkoako euskararen eragina. Gainera, Ipar Euskal Herriaren gertutasuna ere sumatzen da hizkera hauetan.\nOizko plaza nagusian dagoen udaletxea XIX. mendearen amaieran eraiki zen. Bi solairuko eraikuntzak porlanezko fatxada eta harrizko ertzak dauzka. Eraikinean udalaz gain, etxebizitzak, eta ostatu bat daude. Udala alkateak eta lau zinegotzik osatzen dute.\nUdaleko idazkaria Oiz, Donamaria eta Urrozko idazkari da.\n2007ko maiatzean ez zen udal hauteskunderik izan Oizen, ez zelako inongo talderik aurkeztu. Aldiz, urte bereko azaroan Alberto San Miguel aukeratu zuten alkate, Oizko Alkartasunaren izenean.\n2011ko udal hauteskundeetan ere talde hau izan zen aurkeztutako bakarra eta alkatetza San Miguelek gorde egin zuen. Beste lau kide zinegotzi bihurtu ziren.\n2007-2011 Alberto San Miguel Mindegia Oizko Alkartasuna\n2011-2015 Alberto San Miguel Mindegia Oizko Alkartasuna\nOiz Malerrekako Zerbitzuen Mankomunitateko kidea da.\nLabaien - Urrotz - Oiz - Donamaria eta Doneztebe\nOizek Ama Birjinaren eguna ospatzen du irailaren 8an. Jaietan bertso-bazkaria eta hainbat kirol erakustaldi antolatzen dira.\nAipagarri dira Ameztia errekaren gaineko Erdi Aroko zubia, eta XIX. mendeko udaletxea. Eraikin erlijiosoei dagokienez, XVII. mendeko San Tiburtzio eliza da herriko eliza nagusia, eta zilarrezko gurutze baliotsu bat du.\n↑ Euskaltzaindia. (PDF) 155. arauaː Nafarroako udal izendegia. .\n↑ «Urroz Arrastio, Migel - Ahotsak.eus» ahotsak.eus (Noiz kontsultatua: 2018-10-04).\n↑ «Ahotsak.eus, Euskal Herriko hizkerak eta ahozko ondarea» www.ahotsak.eus (Noiz kontsultatua: 2018-10-04).\n↑ «Umetako jolasak: "txintxarikuan" eta "sosetan" - Ahotsak.eus» ahotsak.eus (Noiz kontsultatua: 2018-10-04).\n↑ «Oitz - Ahotsak.eus» ahotsak.eus (Noiz kontsultatua: 2018-10-04).\n↑ «Ipar-sartaldekoa - Ahotsak.eus» ahotsak.eus (Noiz kontsultatua: 2018-10-04).\n↑ «Malerrekakoa - Ahotsak.eus» ahotsak.eus (Noiz kontsultatua: 2018-10-04).\nOizko Udalaren webgunea.\n(Gaztelaniaz) Oizi buruzko informazioa, Nafarroako Foru Erkidegoko Gobernuaren webgunean.\nOizko albisteak Erran.eus webgunean\nLiburuak: Euskal Herriko bidaia-gida/Herriz herri/Oiz\nOrriaren azken aldaketa: 12 uztaila 2021, 11:56.


Bizitza literario oso bat katalanari | Kultura | Berria\nTONI ALBIR / EFE Tamaina handiagoan ikusi\nFrankismo betean katalanez idatzi zuen lehen ipuinarekin negar egiteraino hunkitu zela gogoratu zuen 2017an Isabel-Clara Simo idazleak (Alcoi, Herrialde Katalanak, 1943-Bartzelona, 2020), Kataluniako Letren Ohorezko Saria eman zioten egunean. «Lehenengoz idatzi nuen pentsatzen nuen hizkuntzan». Izen garrantzitsua da azken lau hamarkadetako Kataluniako literaturan, eta, langile nekaezina izanik, 50 liburu baino gehiago argitaratu ditu. Atzo hil zen, 76 urterekin.\nFilosofia ikasketak egin zituen Valentziako Unibertsitatean. Han ezagutu zuen Joan Fuster kide zuen katalanaren aldeko mugimendua, eta baita senarra izango zuena ere, Xavier Dalfo kazetaria. Canigó aldizkariaren zuzendaria izan zen Simo 1972tik 1983ra arte. Frankismopean, katalanezko artikuluak ere argitaratu zituzten, eta, horren ondorioz, hainbat zigor jaso zituzten. Solidaritat Catalana per la Independenciako kide egin zen gerora; Kataluniako Generalitateko Kultura Departamentuko liburu alorraren ardura ere hartu zuen, eta katalanezko idazleen elkarteko lehendakariorde ere izan zen hiru urtez.\nVictor Catala saria irabazi zuen 1978an, eta hari esker argitaratu zuen lehen liburua, 1979an: És quan miro que hi veig clar. Hasiera besterik ez zen hori, ordea, gerora ia genero guztiak landu baitzituen bere testuetan: eleberriak, ipuin bildumak, antzezlanak, memoria liburuak zein poema bildumak argitaratu zituen, eta luzea da jasotako sarien zerrenda ere. Nabarmentzekoak dira, adibidez, Alcoi-Nova York (1985), Històries perverses (1992), Perfils cruels (1995), Dones (1997), Estimats homes (una caricatura) (2002), Homes (2010) eta Angelets (2004) lanak. Hamaika hizkuntzatara itzuli dizkiote lanak, eta, tartean, euskaraz ere irakur daitezke Dorak ezetz dio, Julia eta Joel liburuak.\nHitz egiteko gaitasunari eragiten zion gaixotasun degeneratibo bat zeukan, eta, horregatik, azken urteetan nabarmen egin zuten behera haren agerpen publikoek.\n«Askatasunen, emakumeen eta haurren» alde urteetan egindako lana saritu zion Omnium Cultural elkarteak Kataluniako Letren Ohorezko Sariarekin, eta bere konbikzioak argi adierazi zituen. «Gogo handia dut independentista izateari uzteko», esan zuen, «horrek esan nahi bailuke Herrialde Katalanak jadanik independente ikusi ditudala». Sariagatik esker ona adierazi zuen jaso aurretik, baina ez zuen mina ezkutatu. «Maiz esan didate emakume eta andreentzat idazten dudala, baina gezurra da. Baztertuta sentiarazi nau horrek, nik mundu guztiarentzat idazten baitut. Eta, halere, ez dut amorerik eman: jaso dudan zaplazteko bakoitzaren ostean, indar gehixeago bildu dut».\nAgurainen, uztailaren 29tik abuztuaren 2ra han egon zirenei egin die deia; Donostian, berriz, uztailaren 26tik abuztuaren 3raegondakoei.


Gizon baten gorpua atera dute itsasotik, Donostiako Zurriola hondartzan\nEuskadiko larrialdi zerbitzuek gizonezko gazte baten gorpua atera dute itsasotik ostiral honetan, Donostiako Zurriola hondartzan. Antza denez, hildakoa beste gizon batekin batera uretara sartu zen, goizaldean, Ertzaintzak jakinarazi duenez.\nOstiral honetako 04:45 aldera, pertsona batek Donostiako Udaltzaingoari jakinarazi dio bere bi adiskide uretara sartu zirela Zurriolan eta ez zituela ikusten.\nAbisuaren ondoren, bilaketa operatiboa abiatu dute Ertzaintza, suhiltzaile, osasun langile, Gurutze Gorriko ontzi eta Itsas Salbamenduko helikoptero batekin, Eusko Jaurlaritzako Larrialdiak Artatzeko Zuzendaritzako teknikari batek koordinatuta.\nUretara sartu den gizonezkoetako bat pixka bat geroago aurkitu dute Zurriolako haitzen inguruan. Ondoren, 07:00ak aldera, desagertutako beste gizonaren gorpua aurkitu dute itsas hondoan, tokian zeuden surflari batzuen laguntzarekin.\nGizonezkoaren gorpua ontzi batean Donostiako portura eraman ondoren, zerbitzu medikoek haren heriotza baieztatu dute. Gorpua Donostiako auzitegi medikuaren zerbitzura eraman dute jarraian, eta Ertzaintzak dagokion ikerketa abiatu du, gertatutakoa argitzeko.


Denok bake artisauak izan gaitezen\nDenok bake artisauak izan gaitezen – elkarretaratze masiboa martxoaren 8an Baionan\nDenok bakearen artisauak izan gaitezen !\nBakearen artisauek, Euskal Herriko gizarte zibil osoak, hainbat alderdietako eragileek (EH Bai, Berdeak, PS, UDI, LR, EAJ), sindikatuek, ipar eta hego Euskal Herriko erakundeen sustenguarekin, Giza Eskubideen Liga eta La Bande Passante-ek martxoaren 8an, Baionan elkarretaratzeko deialdia egiten dute. Nazioarteko Egiaztatze Batzordearen gerizapean, baldintza politikorik gabe, ETAren armategi osoa deseginen da, Euskal Herriko bake prozesu iraunkorra eta behin betikoa eraikitzeko asmoarekin.\n10ak30 BAKEA ORAIN, Herriaren aldarria (Bake Bideak Antolaturik) filmaren estrenaldia, sartze librea : Thomas Lacoste zuzendariak eginik (LBP, 2017, 23’) Ondotik filmako partehartzaileekin eztabaida : Louis Joinet (NBEko Giza Eskubideen komite kidea),\nJean-Pierre Massias (Europako Kontseiluko aholkaria),\neta Thomas Lacoste Zuzendaria.\nAtalante Zinema Gelan\n(7 Denis Etcheverry karrika Baionan – Lekua atxikitzea gomendatzen dizuegu : 05 59 55 76 63) 12tan Eztabaida (Bake Bideak Antolaturik) Joseba Azkarraga (SARE plataformaren boz eramailea eta Euskal Gobernuko Justizia, Lan eta Eizarte Segurantza sailburu ohia)\nAitzpea Leizaola (antropologoa, foro sozialeko kidea)\neta Philippe Texier (NBEko eskubide ekonomiko, sozial eta kulturalaren komitekoa) Karpapean eztabaida (Roland Barthes zelaigunean) 14ak30 BAKEA ORAIN, Herriaren aldarria filmaren estrenaldia, sartze librea Euskarazko azpitituluekin Paul Bert plazako pantaila handian 15tan Armagabetze eta Bake prozesurako elkarretaratze handia Paul Bert plazan\nThomas Lacostek zuzendurik (LBP, 2017, 23’, euskaraz, ingelesez eta gazteleraz) Euskal Herriko armagabetze eta bake prozesuari buruzko filma Begiratu eta partekatu orain Bakea orain, herriaren aldarria\nLa Bande Passante-ek BAKEA ORAIN, Herriaren aldarria labur-metraia ekoizi du, Euskal Herriko armagabetze eta bake prozesua sustengatzeko, ahal bezainbat jenderi ezinbestekoa den prozesua dela azaltzeko eta Frantses eta Espaniol gobernuen jarrera zapaltzailea eta isiltasuna erakusteko.\nGatazken historia ez da sekulan gertatu erakunde politiko-militar batek su-etena aldarrikatzea, baldintzarik gabe armak entregatzea eta Estatuek erantzunik ez emaitea. Egoeraren aurrean, euskal jendartea mobilizatu da eta ETAren armategi osoaren desegitea eta entregatzeko ardura beregan hartu du.\nBAKEA ORAIN, Herriaren aldarria labur-metraiaren ondotik, Europako azken gatazka armatuaren konponbideari buruzko luze-metraia eginen du Thomas Lacoste zuzendariak.


Irekia Eusko Jaurlaritza - Gobierno Vasco :: SPRIk Uruguain aurkeztuko ditu Euskadik hiri eraldaketaren arloan lortutako arrakastak\nSPRIk Uruguain aurkeztuko ditu Euskadik hiri…\n- Tomás Orbea, SPRIko zuzendari nagusiak Garapenerako Amerika arteko Bankuak (BID) antolatutako "Iniciativa Ciudades Emergentes y sostenibles: Del diagnóstico a la acción" mintegian parte hartuko du. Asteartean izango da Montevideon.\n- Mintegian zehar BIDk Europan eta Amerikan identifikatu dituen jardunbide egokiak azalduko dira.\n- SPRIk Bilboko Udalarekin batera aurkeztuko du Urbe2050 proiektua, zeinaren helburua baita nazioarteko lankidetza publiko-pribatua bultzatzea hiri garapen iraunkorra lortzeko.\nEusko Jaurlaritzako Industria, Berrikuntza, Merkataritza eta Turismo Sailari atxikitako sozietate publikoen SPRI Taldeko (Eraldaketa Lehiakorrerako Sozietatea) zuzendari nagusia Montevideon (Uruguai) izango da datorren asteartean, "Ciudades Emergentes y Sostenibles: Del diagnóstico a la acción" mintegian parte hartzeko eta URBE2050 ekimena aurkezteko. Garapenerako Amerika arteko Bankuak (BID) antolatutako topaketa honetan, eztabaida bat irekiko da tamaina ertaineko hirietako bizi kalitatea hobetu dezaketen konponbideei buruz, betiere ingurumena errespetatuko duen garapen iraunkorra oinarritzat hartuta.\nMarko horretan, SPRIk URBE 2050 lankidetzarako plataforma publiko-pribatua aurkeztuko du, zeinaren helburua baita nazioartean lan egitea hiri garapen iraunkorra eta herri zein hirien birgaitzea lortzeko, konponbide arin eta malguak eskainiz toki bakoitzeko arazo zehatzei.\nEusko Jaurlaritzak koordinatzen du URBE 2050 ekimena eta Euskadin hiri iraunkorren garapen arloan diharduten eragile guztiak batzen ditu. Hala ere, nazioarteko bokazioarekin jaio da eta Montevideoko topaketan aurkeztuko da hirigintzarekin eta iraunkortasunarekin lotutako nazioarteko eragileen aurrean. Plataforma horretara biltzen dira udalak, energi, ingurumen, logistika eta garraio klusterrak, teknologi zentroak, unibertsitateak, hiri garapenerako tokiko erakundeak, zerbitzu edo industri enpresak, urbanistak, etab.\nEAEko hiri birgaikuntzako esperientziek nazioarteko aitorpena jaso dute hiru hiriburuei eman dizkieten sariekin, eta hori izan da BDIk mintegi honetan parte hartzera gonBIDatzeko arrazoietako bat. Gasteizek Green capital 2012 izendapena lortu zuen, Donostia Europako Kultur Hiriburu bihurtuko da 2016an eta Bilbo eraldaketaren eredu da, horregatik Bilboko Udaleko ordezkariek hitzaldi bat emango dute Montevideoko mintegian.\nSPRIk eta Bilboko Udalak eztabaida-mahai batean parte hartuko dute martxoaren 20an beste hiri batzuetako ordezkariekin, hala nola Vienakoekin (Austria), Pueblakoekin (Mexiko) eta Rosariokoekin (Argentina). Horiez gain, UNESCOko aditu ezagun batzuk eta Estatu Batuetako Santa Fé Institutuko kideak ere mahai-inguruan izango dira.\nSPRI showcases the Basque urban transformation successes in Uruguay: http://t.co/SRcufG9c\nRT @Irekia_News: SPRIk Uruguain aurkeztuko ditu Euskadik hiri eraldaketaren arloan lortutako arrakastak. http://t.co/O2BKJqr3\nEBAZPENA, 2019ko urriaren 21ekoa, Ingurumen Administrazioko zuzendariarena, zeinaren bidez egiten baita Derioko Seminarioa (Bizkaia) sektorearen Hiri Antolamenduko Plan Bereziaren ingurumen-txosten estrategikoa.


Elikagaien segurtasuna larrialdi-egoeretan | Consumer\nElikagaien segurtasuna larrialdi-egoeretan\nEuri-jasek eta hornidura elektrikoko mozketek arriskuan jar dezakete osasuna, kontsumitzen ditugun elikagaien segurtasuna arriskuan jartzeko.\nIrudia: Krystyn Wukitsch\nUholdeek, suteek, elurte handiek, izozteek eta urakan-haizeek hornidura elektrikoa etetea eragiten dute. Larrialdi-egoera horiek, arrisku-egoerak sortzeaz gain, kontsumitzen ditugun elikagaien segurtasuna arriskuan jar dezakete. Aldez aurretik neurriak hartu, eta higiene-gomendio erraz batzuk bete, produktuak egoera onean dauden ala ez zehazteko. Larrialdi-egoera baten ondoren, elikagaien toxiinfekziorik gerta ez dadin.\nHondamendi naturalengatik edo bestelakoengatik gertatzen diren alerta- eta larrialdi-egoerek ez dute planetako beste eskualde batzuetan duten maiztasuna edo intentsitatea. Hala ere, aldizka, eta dirudienez gero eta maizago, euri-jasak, haize bortitzak, elurte handiak eta beste eguraldi txar batzuk izaten ditugu, eta ondorio negatiboak izaten dituzte etxebizitzetan eta negozioetan, batez ere eraikinen uholdeek, argindarraren mozketek edo edateko uraren sarearen aldaketek.\nKontrako baldintza horiek osasun-arriskuko egoera bat sortzen dute, eta horrek arriskuan jartzen du kontsumitzen ditugun elikagaien segurtasuna, bai larrialdietan bai hurrengo egunetan. Horri buruz informatzeak, elikagaietan izan daitezkeen kalteak murrizteaz gain, produktuen higienea eta osasungarritasuna bermatzen ere lagunduko digu. Gainera, eta bereziki arrisku handiko eremuetan bizi bagara, arriskua gutxitzen lagunduko diguten prebentzio neurriak hartu beharko ditugu.\nHornidura elektrikoak huts egiten badu\nHoztutako elikagaien arrisku higieniko-sanitarioa hornidura eten eta 12:00etan hasten da.\nArgi hornidura eteten bada, ahal den neurrian, ez ireki hozkailuko edo izozkailuko ateak, tenperatura egokia mantentzeko. Hozkailua itxita badago, lehenengo lau orduetan, gutxi gorabehera, elikagaiak tenperatura hotz egokian mantenduko ditu. Epe hori igarota, tenperatura igotzen hasiko da eta, hornidura eten eta 12:00etatik aurrera, egoera higieniko-sanitarioa izango da; beraz, elikagaiak epe hori baino lehen kontsumitu edo bota beharko dira.\nAtea itxita dagoenean, izozkailu batek tenperatura egokia gordetzen du 24 bat orduz (48 ordu ere bai, oso beteta badago). Janariak izozkailuan oso elkartuta jarriz gero, luzaroago hoztuko dira. Hozkailu eramangarriak baliagarriak izan daitezke elikagai hoztuak kontserbatzeko, baldin eta hotz- edo izotz-metagailu estrak badaude.\nFluidoa elur-ekaitz baten ondorioz mozten bada, inoiz ez ditugu elikagaiak bertan sartu behar hotz mantentzeko eta hozkailuaren barruan ez erabiltzeko. Aitzitik, edateko ura duten ontziak erabil ditzakegu, kanpoan eta tenperatura baxuen eraginez izoztu egingo direnak.\nFluido elektrikoa berreskuratu ondoren, hozkailuaren eta izozkailuaren programa superra konektatu beharko da, eta elikagaiek jasandako kalteak egiaztatu. Konexioaren unean aparatuak duen tenperatuta (barruan termometro normalik ez badu, irakurketa eskainiko digu) elikagaien egoeraren berri emango digu. Elikagai erdi-desizoztua edo erabat desizoztua azkar kontsumitu behar da (baldin eta aurreko 24 orduetan desizoztu bada, bestela ez da urtu behar), eta inoiz ez da berriz izoztu behar.\nUholdeak, aurretik eta ondoren\nUholderik gertatuz gero, eta aurreikuspenek uzten badute, aurreko neurri horietako batzuk hartu beharko ditugu, arriskuaren intentsitatearen eta maiztasunaren arabera:\nJarri jakiak lurzoruaren mailatik gora, uholdearen urak ez hartzeko moduan.\nEdateko ur nahikoa edukitzea beti leku seguru batean, eta toki hori aldian-aldian berrituko dugu.\nHalaber, elikagaiak eta edariak desinfektatzeko lixiba egokia izatea.\nJariakin elektrikoa mozteko arriskua badago eta, batez ere, elikagai hoztu edo izoztu asko biltegiratzen diren etxebizitza edo negozioetan, kontuan hartu sorgailu elektriko bat izateko aukera.\nEbakiak nahiko maiz egiten badira, erabilgarria da camping gas motako sukaldea izatea, batez ere sukalde elektrikoa badago.\nLuzaroan kontserbatzeko elikagaiak izatea, hozterik behar ez dutenak (esne-hautsa, latako kontserbak eta eskuzko irekitzailea) eta, ahal dela, hotzak jan daitezkeenak. Zaindu eta berritu, beharrezkoa denean.\nUholdea gertatu denean, neurri hauek hartu behar dira:\nEz kontsumitu inoiz ur kutsatuak ukitu dituen elikagairik.\nBaztertu erabat hermetikoa eta urarekiko erresistentea den ontzi batean ez dagoen elikagai oro, ur kutsatuak ukitzeko arriskurik badago.\nAtera ontzietan gordetako elikagaiak, hari-estalkiak edo presiopeko tapak dituztenak. Halaber, ez dira erabili behar kaxetan ontziratutako haurrentzako esne, zuku eta esnearen formulak, ez eta etxean ontziratutako elikagaiak ere, uholde bateko urarekin kontaktuan egon badira.\nZuhurtasun-printzipioari jarraituz, hobe da lata metaliko komertzialetan ontziratutako elikagaiak edo beste ontzi hermetiko batzuk botatzea. Hala ere, eta arrazoi ekonomikoengatik edo beste batzuengatik berreskuratu behar badira, etxeko eremuan egin daiteke (inoiz ez merkataritzakoan, ez ostalaritzako establezimendu batean). Latak ur beroz eta xaboiz ongi garbitu ondoren, zikinkeria-hondarrak eskuila batez kentzen dira, etiketak kentzen dira, lur-hondarrak eta bakterioak atxiki baititzakete, eta urarekin garbitzen dira.\nOndoren, desinfektatu ur irakinetan minutu batzuez edo sartu latak 15 minutuz, urarekin eta lixiba-zorrotadarekin. Edateko urarekin garbitu eta lehortzen utziko ditugu ireki edo biltegiratu aurretik. Markagailu bat erabiltzen dugu latak identifikatzeko, eta, ahal bada, iraungitze-data (erabilgarri badago) eta ahalik eta azkarren kontsumitzeko. Latak kaltetuta, sabelduta, zuloekin edo pitzadurekin kolpatuta, oxidatuta edo zapalduta geratu badira, lehortu egingo ditugu.\nKontuan hartu beharreko beste neurri bat da osasun-agintaritza eskudunari galdetzea sareko uraren edangarritasuna, eta, zalantzarik izanez gero, ez kontsumitzea. Kasu horretan, hobe da edatea edo erabiltzea elikagaiak garbitzeko edo botilako edo aldez aurretik higienizatutako ura prestatzeko (ura eta elikagaiak desinfektatzeko lixiba-tanta batzuk gehitu ondoren, fabrikatzailearen jarraibideei jarraituz) edo minutu batzuk irakin ondoren. Putzu edo iturri natural bat izanez gero, beste azterketa batzuk egin beharko dira, edateko modukoa den zehazteko.\nKazolak, platerak, edalontziak eta sukaldeko beste tresna batzuk berreskuratzeko, ur beroarekin eta xaboiarekin garbitu behar dira, ondo irakuzi eta desinfektatu edateko uretan (tresna txikiak), edo 15 minutuz ur soluzio batean sartu lixiba-zorrotada batekin. Ur beroarekin eta xaboiarekin berriro garbitu eta gero, ahal bada, ontzi-garbigailuan sartuko ditugu, tenperatura altuko garbiketa batean.\nEz ditugu kontuan hartu behar mostradoreak eta sukaldeko beste gainazal batzuk; ur beroarekin eta xaboiarekin garbituko ditugu, eta lixibarekin edo beste desinfektatzaile batekin desinfektatuko ditugu, materialak uzten badu. Berriz ere edateko urarekin garbitu eta lehortu. Prozesu hori armairuen barruan errepikatuko dugu, eta arreta berezia jarriko dugu izkinak eta iristeko zailak diren tokiak desinfektatzeko.\nErabat ziur egon arte sukaldea erabat garbi eta desinfektatuta dagoela, ez dugu sukaldean jardungo, ez dugu bertan bazkalduko, eta ez dugu elikagai berririk sartuko. Garbitu eta higienizatu ondoren, ez dugu erabiliko etxeko beste objektu edo tresna batzuk garbitzeko, baizik eta beste leku batzuetan, hala nola garbitegian edo bainugelan. Azken urratsa da sukaldea kutsadura berrietatik babestea.\nSUTEA IZANEZ GERO\nElikagaien segurtasunerako beste arrisku bat suteak dira; izan ere, sutearen beroak ez ezik, keak, gasek edo suari aurre egiteko erabiltzen diren substantzia kimikoek ere kalte egin diezaiekete sutearen eraginpean dauden produktuei. Kasu batzuetan, sute baten elementu arriskutsuenetako bat ez da sua, erretzen diren materialak kanporatzen dituzten gas toxikoak baizik.\nHalakoetan, funtsezkoa da elikagai gordin guztiak edo pakete iragazkorretan bilduak direnak botatzea, hala nola kartoizko kaxak, plastikozko bilgarriak, harizko estalkiak dituzten poteak eta botilak, besteak beste. Hozkailuan edo izozkailuan gordeta dauden elikagaiak ere gas toxikoek kutsa ditzakete, hozkailuetako ateak ez baitaude hermetikoki zigilatuta eta gasak barruan sar baitaitezke.\nSukaldeko tresnak eta tresnak (porotsuak ez direnak) berreskuragarriak badira, baina substantzia itzaltzaileekin kontaktuan jarri badira, horien aplikazioaren arduradunei galdetu behar zaie deskontaminatzeko aukera, ur beroarekin eta xaboiarekin hainbat aldiz garbituz.\nelektriko hornidura larrialdi segurtasun ura


Kontratatu Euskaltel 4 pausotan\n2.Datu pertsonalak eta helbidea\nGomendatzen dizugu NANa eta banku-kontua eskura edukitzea, biak beharko baitituzu.* duten eremuak bete beharrekoak dira.\nBaieztatu nahi zenituen produktuak hautatu dituzula eskuinaldean.\nDatu pertsonalak eta helbidea\nEuskaltelen bezeroa naiz, eta badut erabiltzaile-izena\nHautatu Posta elektronikoa IFK / IFZ / AIZ / Pasaportea Euskalteleko telefono-zenbakia Web-erabiltzailea\nOraindik ez naiz Euskaltelen bezero\n* Lehen abizena\n(tarterik gabe; adibidez, 12345678A)\n* Hauta ezazu nola identifikatu zure burua Euskalteleko bezero gisara Euskalteleko mugikor-zenbakia Euskalteleko helbide elektronikoa Banku-kontuaren 10 digituak Bezero-kodea\n* Helbide elektroniko hau erabili beharko duzu Bezeroaren Gunera sartzeko\neta Euskaltelen beste zerbitzu batzuk eskuratzeko.\nEuskaltel S.Ak jakinarazten du zure datu pertsonalak bere jabetzako fitxategi batean sartuko dituela, zeina sortua izan baita zure eskaera bideratzeko eta Euskaltelek eskaintzen dituen zerbitzuei buruzko telefono bidezko eta posta elektroniko bidezko informazio- eta merkataritza-jardueretarako.\n* Kalea eta Zenbakia\nSustapen-koderik ba al duzu?\nMesedez, bete eremu guztiak\nJakinarazpen komertzialak jaso nahi ditut mezu elektroniko bidez.\nEz dut nahi nire datuak Euskaltelen telekomunikazio-ataleko produktu eta zerbitzuen sustapen komertzialerako erabiltzerik.\nEz dut nahi nire zirkulazio- eta fakturazio-datuak sustapen komertzialerako eta balio erantsiko zerbitzuak emateko erabiltzerik.\nNire datuak zuzeneko salmenta-helburuetarako erabiltzea nahi dut..\n* Titularraren izena\n* Titularraren NANa\nAdierazitako banku-entitateari baimena ematen diot EUSKALTEL SAk aurkeztutako ordainagiriak goian adierazitako kontutik ordaintzeko.\nBaieztatu zure datuak\nKalea, zenbakia, solairua, atea:\nOnartzen ditut kontratazioaren lege-baldintzak.\nMugikorren baldintza orokorrak


Bastidako saioa, kamiseta arrosak eta txalo-lotsa - Bertsolari\n“Finalaurrekoetarako zerbait pertsonalagoa, iruzkin bat, ez kronika soila”. Hori agindu ziguten Bertsolari aldizkariko Umpa-lumpa koitaduoi. Eta aginduak, agindu direnez, Bastidara joan nintzen, zeren bila oso argi ez neukala.\nIa bi mila belarrik egin genuen topo, sei ahotsek eskaintzeko zeukatenari adi. Protokolozko agurren eta Kataluniari buruzko aipuen ostean, ekin zioten saio puntuagarriari:\nZortziko nagusian Igor Elortza eta Jon Martinek ideologikoki bat ez datozen hedabide bateko kazetarien paperetik osatu zuten ofizioa gustatu zitzaidan gehien. Baita Agin Laburuk nola heldu zion umoretik Nahikari Gabilondorekin egokitutako gaiari. Azken hau gozakaitz ibili zen. Aurreko fasean lan txukuna eginda zetorren arren, atzokoa ez zen zarauztarraren eguna izan.\nZortziko txikia bukaerarako utziko dut. Oraindik gertatutakoa prozesatzen ari naiz eta. Txandapasa eta aurrera.\nPuntu-erantzunena ariketa kuriosoa da. Gai-jartzaileak puntua jarri, gero epaileek kentzeko. Tentsio gehiegi, hutsik ez egitean oinarritzen den ariketa batentzat. Dena den, moldatu ziren seiak. Batzuk ondo, besteak hobeto, baina inor erori gabe.\nSeiko motzak ere sortzen omen du nolabaiteko bertigoa bertsolariengan, bereziki aurreko fasean hain ale ederrak eman zituen hamarreko txikiarekin alderatuz gero. Hala ere, ariketa honetan koska bat gora egin zuen saioak. Aipatzekoak, Sustrai Colina eta Jon Martinena, ordu extrak kobratzen ez dituzten erizainen kasuan, “…zauririk ez da orbaintzen/ ez badigute ordaintzen/ gizarte honek jakin behar du, zaintzaileak zaintzen.” kantatu zuen Jonek. Agin Laburu eta Jone Uriarena ere, berriz entzuteko modukoa.\nKartzelan heldu ziren eguneko alerik onenak. “Ez duzu gonbidapenik jaso, baina joatea erabaki duzu” zen gaia.\nIgor Elortza dotore aritu zen, erraz, detaile ederrak utziz saio osoan zehar baina goia guztiz jo gabe. Kartzelakoa da, agian, horren adibide argiena: aspaldi kaleratu zuen enpresaren aurkako mendekua hartzera doan langilearen paperetik abestu zuen. Maisuki joan zen hiru bertsoetan zehar tentsioa puzten baina azken kolpean ez zuen lortu guztiz lehertzea. Nire ustez. Epaileena beste kontu bat da.\nSustrai oso fin ikusi nuen. Igorri bi puntu t’erdiko aldea atera bazion ere, gainontzekoak baino koska bat gorago aritu zenaren sentsazioarekin geratu nintzen. Aipagarriena, egokitutako gaiei nondik heldu asmatzeko erakutsi zuen erraztasuna, elementuak ekarri eta pertsonaiak janztekoa. Finean, sinesgarritasuna.\nKartzelan lortu zuen, bere urtebeteko haurraren urtebetetzera gonbidatu ez duten banandutako aitaren larrutik, entzuleak pelikulako gaiztoa maitatzera heltzea. Doinua gora-behera (doinu berriei buruz beste batean idatziko dut), txapelketa honetan gehien gustatu zaidan bakarkakoa, Jone Uriaren baimenarekin noski.\nJone oso goian. Puntu gehiago atera izan balitu ere, ez dut uste inor kexatuko zenik. Seiko motzean bikain. Kartzelakoa brutala. 2005eko finaleko Unai Iturriagarenak ekarri zizkidan gogora. Umore beltz garratza, zinismo puntu batekin.\nKamiseta arrosaren afera. Doinua: Maritxu, nora goaz?\nZortziko txikiko ariketaren unea zen, hirugarren ofizioa, eta oraindik bueltaka nenbilen kronika soilaz gain, aipatzeko zer edo zer orijinala topatu nahian. Agin eta Jon ari ziren bertsotan, lehena margolaria, nazkatuta, bigarrenak gelako kolorea behin eta berriz aldatzeko eskatzen diola-eta. Ofizioko laugarren bertsoan, “…zu joaterik ez dut nik desio garaiz/ egia da zurekin enamoratu naiz” aitortu zion Jonek, eta honela erantzun Aginek “hoi nola esaten dek, zer dek gei edo gay?/ etzekiat Jon baino nik hoi eztiat nahi/ kamiseta horrekin pentsatzen nian bai!”.\nNire erreakzioa: bekain bat gora, eskua aurpegira, hasperena. Ingurura begiratu konplizitate bila. Gehiengo ixila aipatzea gustatuko litzaidake, baina ez nuke Ciudadanosek baino arrazoi gehiago izango. Arrotza sentitu nintzen. Palindromo batean laburtzekotan: txalo-lotsa.\nPentsatu nuen, “Kitto, homofobia, eredu hetero-patriarkala eta hurrengorako zer jantzi bi aldiz pentsatzeko abisua bertsolarientzat”. Egia da, Jonek ofizioak zeraman bidea kolpetik moztu ziola maitasun aitortzarekin, egia den bezala, zabalik utzi zizkion bi bideetatik (jokoa jarraitu/moztu) ez zuela egokiena aukeratu Aginek. Elkarrekin ortzadarra marraztu zezaketen, baina arrosarekin itsutu zen.\nEz daukat inongo asmorik Agin egurtzeko. Saio bikaina egin zuen, freskoa eta beretik. Hala ere, gehien eskertzen diodana, hainbeste jende agerian utzi izana da. Epaileak, kazetariak eta, bereziki, publikoa. Arrosa=gay zen bertsoaren ideia nagusia, eta funtzionatu egin zuen. Eta funtzionatu bazuen, errepikatuko da. Saioko bertso txalotuenetako bat izan zen, eta noski, epaileek ez dakite txaloen aurka puntuatzen.\nGustura geratuko zen Patxi Bakallo, edo bere atzean ezkutatzen den Kommunity Managerra. Zirtoa eta puntuak elkarrekin. Zirtoa eta zirkoa, zirkoa ogiarekin, baina ogia mamirik gabea.\nAmaitzen hasteko, Jon Martinen lana eskertu nahi nuke. Saio itzela egiteaz gain, zortziko txikian Aginen aipuari dotore erantzun arren, moztea lortu ez bazuen ere, kartzelako lanean gizon homosexual baten paperetik emandako erantzunagatik. Ez Agini, publikoari.\nIzan ere, babesle kapitalistei txistu ez egitea, askok ez-ezkertiartzat, beraz, eskuindartzat, edo are okerrago, apolitikotzat jo badezateke, txiste heteropatriarkalekin barre egin eta txalo jotzea, matxista dela esatea ez dago lekuz kanpo. Hortaz, Bertsozale Elkartea, aurreztu ditzakezu zure inkestagile soziolinguistikoak. Bertsozalea, euskalzalea izateaz gain, eskuindarra eta matxista delako.\nKattalin Miner aipatuz amaitu nahi nuke iruzkina, ez baita erraza hainbeste arrazoi kabitzea hain lerro gutxitan:\n“Delikatua omen da marra gorriena, “pertsonala” batzuentzat, edonola, oraindik aurretik dugun saio mordoa ikusita, bertsolariei eta epaileei karga kendu eta entzuleon ardurari ere erreparatu behar genioke, hots, zeri egiten diogun barre eta zeri txalo. Zilegitasuna ere geuk ematen baitiogu hainbat gauzari”.\nPd. Txirritaren bigarren alkandora, barrutik zeramana, arrosa zen.\nTags: Bastidako saioa kamiseta arrosak eta txalo-lotsa


«Ziurtzat jotzen ditugun gauza asko jartzen ditu zalantzan 'Sapiens'-ek» - Kulturklik\nSagarna, eskubian, Kintanarekin batera liburua aurkeztu zuen egunean / Usoz\nXabier Kintanaren eraginez, eta harekin erdibana, Yuval Noa Harari historialariaren saiakera entzutetsua ekarri du euskarara\nGizadiaren historia bera bezala, hori argitzen saiatzen den 'Sapiens'-ek euskararaino egin duen bidea bihurri samarra da. Yuval Noah Harari historialari eta idazle israeldarraren saiakera 2011 urtean argitaratu zen hebreeraz. Nazioarteko jauzia 2014an egin zuen, ingelesezko bertsioarekin. Urte berekoa da gaztelaniazkoa. Milaka irakurlek bezala, huraxe irakurri zuen Alberto Albaizarrek, Toti Martinez de Lezearen senarrak. Xabier Kintana laguna izaki, gomendioa pasa zion. Hor nonbait abiatu zen 45 hizkuntzatara itzulia izan den lana euskaraz irakurtzeko aukera ekarri digun bidaia. Itzulpena erdibana egin dute Xabier Kintana (Bilbo, 1946) eta Andoni Sagarna (Donostia, 1947) euskaltzainek, eta Elkar argitaletxeak jarri du liburua plazan.\n- Itzultzaileek ezinbestekoak dituzuen tresnen sorreran ekarpen handiak egin badituzu ere, itzulpengintza ez duzu asko landu. Nolatan hartu zenuen 'Sapiens' euskaratzearen ardura partekatua?\n- Liburuaren aurkezpenean azaldu nuen moduan, Xabier Kintanaren bitartez. Euskaltzaindiko bileretan ikusten dugu elkar, eta komentatu zidan lagun bat ari zitzaiola esan eta esan bazegoela euskaratu behar zen liburu bat. Ondo iruditu zitzaidan proposamena, baina esan nion alferrik zela lanean hastea gero ez bazegoen hori publikatzeko interesa zeukan argitaletxeren bat. Han lan egindakoa nintzenez, Elkarren galdetu nuen ea zer iruditzen zitzaien. Handik urtebetera esan ziguten baietz, asko interesatzen zitzaiela, eta orduan hasi ginen itzultzen.\n- Luze jardun zenuten?\n- Ezin dizut esan. Hilabeteak seguru. Biok jubilatuta gaude, Euskaltzaindiko kontuekin badugu lana, baina bestelakoetan ere ibiltzen gara. Nik arratsaldean egiten ditut estilo honetako lanak, eta itzulpenari igual emango nizkion pare bat ordu egunero, hilabetetan.\n- Irakurrita zeneukan liburua itzultzen hasi aurretik?\n- Ez, esango nuke joan nintzela deskubritzen itzuli ahala. Ariketa hori asko gustatzen zait. Itzultzen ari zarenean oso zehatz ibili behar duzunez, errazagoa da irakurketan sakontzea.\n- Modu nahiko argian idatzitako liburua da, publiko zabalari zuzendua. Hala ere, diziplina asko ukitzen ditu. Jakintzen aldetik duen aniztasunak konplikatu dizue lana itzultzaileoi?\n- Ez dugu izan aparteko zailtasunik. Konplikazioak ohikoak izan dira. Itzultzean beti daude erabaki beharreko kontuak. Fin ibili behar duzu, ahal den dena dokumentatu, hiztegietan ibili argitu arte zer esan nahi duen gauza bakoitzak... Ni, gainera, 'matxaka' samarra nahiz horretan. Asko begiratzen dut, buelta asko ematen dizkiot, astun samarra naizela ere esango nuke. Dena den, nik uste dut gaur egun ez dagoela arazorik hizkuntzaren aldetik tankera honetako saiakera bat euskarara ekartzeko. Hizkuntza ez da arazoa, arazoa izan daiteke agian hiztuna.


Euskararen aldeko liburuxka • ZUZEU\nAzpiko mezua iritsi zitzaidan duela egun gutxi. Egin dut nire ekarpena, eta zeuon interesekoa izango delakoan, hemen uzten dizuet Euskal Herrian Euskaraz taldeak zabaldutako deia.\nIritzi zabaldua da euskararen aldeko lanak urrats berria behar duela. Euskarak behar du eta euskaltzaleok horren premian gaude. Behar horri erantzuteko, Euskal Herrian Euskarazek hausnarketa sakona burutu du azken urtean. Emaitza Euskal Herriaren berreuskalduntzean jauzia eman eta azken hamarkadetan euskararen alde egindako lana irabazpidean jartzeko proposamena da. Era berean, jauzi horretan ekarpen ahalik eta eragingarriena egin dezan EHEk bere jarduera eguneratzeko oinarria jarri du. Orain, gogoetaren idazkiaren laburpena liburuxka formatoan eta paperean inprimatuko dugu, herritarren, euskalgintzaren, elkarteen eta instituzioen artean banaketa handia egiteko. Era berean, euskal preso politiko bakoitzari ale bana bidaliko diogu.\nZoritxarrez, betiko muga dago: dirua. Liburuxkaren gastuei aurre egiteko zuengana, euskaltzaleengana, jotzea pentsatu dugu, herriaren eskuzabaltasunari dei egitea beste behin. Hau ahalbidetzeko crowdfunding ekimena abiatu dugu, internet bidez dirua biltzeko. Honako loturan topatuko duzue modua eta informazio gehiago*:\nZure diru-ekarpena zertan erabiliko dugu? Orain, ponentzia horren laburpena liburuxka formatoan eta paperean inprimatuko dugu, herritarren, euskalgintzaren, elkarteen eta instituzioen artean banaketa handia egiteko. Era berean, euskal preso politiko bakoitzari ale bana bidaliko diogu. Lehen tirada batean 6.000 ale aterako ditugu. Liburuxkaren ezaugarriak hauek dira: 48 orri, A5 tamainan, portada koloretan, barruko orriak 2 koloretan eta grapatua.\nEkarpen oro behar-beharrezkoa dugu Euskal Herria berreuskalduntzeko EHEren proposamena txoko guztietara zabaltzeko. Bor-borka ditugun ideiak aurrera eramateko diru falta ez dadila muga izan!\nAldez aurretik jaso ezazu gure eskerrik euskaltzaleena.\n*Euskal Herrian Euskaraz*\nEuskal Herrian euskaraz, euskara, Euskararen aldeko liburuxka, liburuxka


´EL PADRINO´: HISTORIAKO PELIKULARIK ONENA? | Kulturaldia.com - Donostia culture & fun magazine\n´EL PADRINO´: HISTORIAKO PELIKULARIK ONENA?\nTruebako ostegunak modan dauden honetan, azterketa bat egin dugu. `El Padrino´ al da inoiz egin den pelikularik onena? Iñaki Ortiz, Juan G. Andrés, Angel Aldarondo eta Ricardo Aldarondoren erantzunak jarraian.\nPasaden urtean egindako inkesta digital batean, El País egunkariaren irakurleek ‘El Padrino’ (1972) historiako pelikularik onena zela erantzun zuten. Francis Ford Coppolaren obrak, aurkari gogorra izan zuen inkesta honetan. Izan ere, erantzunen %57,45 bere alde agertzen baziren ere, ‘Blade Runner’-ek botoen %42,55 eskuratu zuen. Hala ere, Mario Puzoren nobela zinematografikoa, botazio bat baina gehiago da. Bere garaian, Jesús Ruiz Mantillak egunkari bertsuan indarrez sartu zen lehenengo partearen ostean, El Padrinoren inpresoa ‘El Quijote’-renarekin alderatu zuen.\nCorleone familiaren nondik norakoak kontatzen dituen trilogia 9 oskarren garaile da. Filmek irauten duten 8 orduetan ere, ezinezkoa da Nino Rotaren banda sonoran fijaziorik ez izatea; errepika ezin diren interpretazioak daude (Marlon Brando, Robert de Niro, Al Pacino, Diane Keaton …); baita izara arteko zaldi burua bezalako ahaztu ezinezko eszenak; oroimenean geratuko diren esaldiak ( “familiari denbora eskaintzen ez dion gizona, inoiz ez da benetako gizona izango”); mafia, krimenak, traizioa… Dena du `El Padrino´ filmak.\nAzken aste hauetan, Los Jueves del Trueba delako zikloak, klasiko bikain honen bertsio originala ekoizteari ekin dio. Pasaden astean izan zuten “El Padrino´ filmeko lehen zatiko proiekzioa, eta izan zuen arrakasta ikusirik, bihar, hilak 19, bigarren zatiaren txanda izango da. Hori dela eta, gure zine kritikariei bi galdera egin dizkiegu:\n“El Padrino” al da historiako pelikularik onena?\nGainbaloratuta al dago?\n(1) Historiako film onenaren hautaketa ezinezkoa den zerbait da, eta aldi berean, subjektiboa. Pertsonalki, ez da nire film gogokoena, baina postu horretan mantentzeko ezaugarri guztiak dituela iruditzen zait, beraz, film hau historiako onena dela esatea zilegi da. Genero pelikula hunkigarria da, landutako trama kriminalduna zeinak tentsioan mantentzen gaituen filmak irauten dituen 3 ordutan zehar, baina hau ere bertako pertsonaiei zor zaie, filmaren altueran baitaude haien interpretazio bikainak. Trilogia honek botere, familia, biolentzia edo XX. Mendeko Amerikaz diardu aldi berean, aspektu batean ere, hankamotz gelditu gabe. Amaitzeko -askoz bertute gehiago baditu ere- mafiarenganako duen enfoke berritzaileak ere ematen du zeresana: garrantzi bera ematen zaie espagetien errezetari zein arma bat gainetik kentzeari.\n(2) Aurreko erantzunean esan dudanez, arrazoizkoa iruditzen zait historiako film onenen artean “El Padrino” kokatzea, beraz, ezin esan dezaket gainbaloratuta dagoenik. Mundu guztiari gustatzen zaion filma da El Padrino; bai Van Dammen jarraitzaile zein zine berriaren jarraitzaileei. Honek baina, gaitzespenak eduki ditzake. Izan ere, aspergarria da mundu guztiaren atseginekoa dena defendatzea. Bestalde, egitura tradizionala duen filma da, baita ezagutzeko errazak diren errekurtso narratiboak ere: protagonistaren eboluzioa, motibazioak. Arbuiagarriak izan daitezke ezaugarri hauek sektore publiko jakin batean, baina ez zaizkit filmaren akats direnik iruditzen. Beraz ez, ez zait gainbaloratuta dagoenik iruditzen.\n(1) Ezinezkoa zait “historiako film onenaren” izenburua gauza jakin bati aplikatzea. Hala ere, ‘El Padrino’ zazpigarren arteko obrarik esanguratsuenetako bat iruditzen zait. James Cagney eta Edward G. Robinson aktoreek protagonizatutako klasikoen ostean, eta biolentzia generazioko hainbat zuzendarien lanen ostean, gangster zinea ez da Coppolaren lanaz geroztik betikoa izatera itzuli. Konfesatze aldera, ‘El Padrino’ ‘ Érase una vez en América’ eta ‘Uno de los nuestros’ filmekin batera, zine gangsterileko nire top 3an dago. Zein ordenetan dagoen esatea baina, ezinezkoa zait.\n(2) Gainbaloratuta? Ezta inondik ere! Handia da filma, eta haren parte diren gauza guztiak: Coppola zuzendaria bera, Puzoren gidoia, Brando, Pacino, Caan, Duvall, etab.en interpretazioak, Willisen irudigintza iluna, Rotaren musika hilezkorra… Maisulana da bere osotasunean, baita bigarren zatia ere. Askoren iritziz, bigarren zati hau lehena baina hobea da flashback-en eraginez. Trilogia honen hirugarren entrega perfektu izatetik aldentzen bada ere, fribolitate hutsa da ‘El Padrino’ filmaren handitasuna dudatan jartzea. Konparatze aldera, Mozarten ‘Requiem’ a gainbaloratuta dagoela esatea bezala da, edo Cervantesen ‘ El Quijote’ hainbesterako ez dela. Gutxienez, Corleonen nondik norakoak urtean behin ikusi beharrekoak dira…\n(1) Ez, filmik onena sortzeke dago oraindik : ). Tontakeria da zerrenda hauek eztabaida gaitzat hartzea, dibertigarria suertatu daitekeen arren. Halako eztabaidek ‘Ciudadano Kane’ edo ‘El Caballero Oscuro’ film zoragarriak gaitzes ditzadan lortu dute. ‘El Padrino’ film aparta eta liluragarria bada ere, ez du nire top 10ean lekutik.\n(2) Ez. Hain da perfektua, non bere handitasun eta traszendentzia denon begietan dagoen. Baita zinemagintzat hasiberriak direnentzat ere. Denborak aurrera egin ahala, filmaren apartasuna handiagoa da, eta hala, klasiko handiaren etiketa, konfirmatu baino ez du egiten. Ezin esan dezaket gauza bera, arestian aipatu ditudan beste bi filmekin.\n(1) Inoiz ez naiz gai izan historiako pelikularik onena hautatzeko, eta trebetasun gutxiago daukat horretarako denborak aurrera egin ahala. Bai, historian egin den film onenetarikoa dela kontsideratzen dut, hala ere, gauza bera esan nezake beste film askorekin. Nekagarria suertatzen ez den filma da, eta behin eta berriz ikusi beharrekoa barnean duen eduki guztiaren jabe izateko, baita irudiek sortutako lilura berriz ere bizi, eta kontatzeko duen era txundigarriarekin itsutzeko ere.\n(2) Ez, haren gozotasunak zine gangsterraren sublimazioa suposatu zuen, eta bide askotan arrastoa uzteaz gain, lortutako garaipenak ugariak izan dira. Bigarren partearen beharra edozein filmek baino hobe justifikatzen du. Hori gutxi balitz, bigarren zati hau kontatzeko era ere, ezin hobea da. Filmean erabilitako irudi zein esaldiak, askotan gehiegi erabiliak izanagatik ere, bikaintasunean baloratu behar dira.


Maleta autonomo robotikoa aurkeztu dute Sustatu.eus - Teknofiloen albistegia\nMaleta autonomo robotikoa aurkeztu dute\n2018-01-11 : 11:29\nGidaritza autonomoa, robotak, aplikazioak,... Azkenaldian pil-pilean dauden teknologia berriak biltzen ditu Travelmate enpresak aurkeztu duen maleta berrian. Mugikorrarekin kontrolatuz, zure atzetik etorriko den baliza autonomoa.\nAzkenaldi honetan teknologia berrien munduan gehien aipatzen den gaietako bat kotxe autonomoena da. Oraingoan, antzeko teknologia erabiliz, maleta autonomoak aurkeztu ditu Travelmate konpainia Californiarrak.\nMaleta edo baliza autonomoa smartphonearekin kontrolatzen da, app baten bidez, eta ugazabari jarraitzeko gai da, horretarako tartean aurkitzen dituen oztopoak gaindituz. 10 km/h-ko abiadura hartu dezake.\nPrezioa ez dauka nolanahikoa: 1.100 dolarretan jarriko da salgai otsailean Estatu Batuetan eta pixkat geroago Europan.


Zenbat euskal sortzaile dago? | Kultura | Berria\nZenbat euskal sortzaile dago?\nBERRIA beka jaso zuen iaz Gotzon Barandiaranek euskal sortzaileen katalogoa sortzeko, eta irailean aurkeztuko du atari berria. 1.942 sortzaileren fitxak bildu ditu.\nIrailean aurkeztuko du Gotzon Barandiaranek Sortzaileak.eus sareko katalogoa. GARI GARAIALDE / ARGAZKI PRESS Tamaina handiagoan ikusi\nEzagutzen ez diren errealitate asko ez dira existitzen ikusarazten diren arte. Bota du galdera Gotzon Barandiaranek: «Zenbat euskal sortzaile dago gaur egun?». Isilune txiki baten ondoren jarraitu du azalpena ematen. «Gure kultura eta sortzaileen lana guk geuk jaso, gorde eta zabaldu behar dugu. Bestela ez du inork egingo gure ordez». Oinarri horretatik abiatuta, euskal sortzaileen sareko katalogoa sortzeko BERRIA Fundazioaren BERRIA beka jaso zuen Barandiaranek iaz, eta kultura adierazpide guztietako 1.942 sortzaileren datuak, irudiak eta estekak jaso ditu orain arte. Irailean aurkeztuko du Sortzaileak.eus ataria, eta atontze lanetan ari da orain. Bukatu gabeko proiektua da webgunea, idazlearen iritziz; dinamikoa. «Etengabe elikatu beharko da».\nEuskarazko kultur sorkuntzaren plaza izango da ataria Barandiaranen hitzetan. «Euskarazko sorkuntza sustatu, aldarrikatu, herri bezala plazaratu eta ekosistemaren barruan duen garrantzia nabarmentzeko saioa da». Horregatik dio dinamikoa dela proiektua. «Sortzaileak.eus ez da egitasmo pertsonal bat, baizik eta zerbitzu publiko bat sortzaileentzat, kazetarientzat, ikerlarientzat eta beste hainbat sarerentzat». Norabide horretan, etengabe berritu beharko den atari gisa azaldu du Sortzaileak.eus; «horixe da aldarrikatu behar duguna: erakunde publikoak buru-belarri sartu behar dira egitasmo honetan».\nZazpi atal izango ditu katalogoak: musika, literatura, bertsolaritza, arte plastikoak, dantza, antzerkia eta ikus-entzunezkoak. Diziplina bakoitzari dagokion atalean, sortzaileen fitxak izango dira, eta esteken bitartez funtzionatuko du. Gaurko atariak baliatu dituzte horretarako: Badok.eus, Armiarma.eus, Bertsozale.eus, Dantza.eus eta Ganbara.eus webguneetara egingo du, besteak beste, informazioa biltzeko. Bertsolarien fitxetan, adibidez, Bertsozale.eus atarira egingo du jauzi, eta gauza bera musikariekin, beren webguneetara doan esteka izango dute.\nZerotik abiatu da arte plastikoaren eta antzerkiaren datu basea osatzeko, ordea. Izan ere, gaur egun ez dago inolako erreferentziazko datu baserik, eta beren-beregi Sortzaileak.eus egitasmorako egin dute lana. Kultur adierazpide guztietako 1.942 sortzaile ingururen datuak bildu dituzte jada; ikus-entzunezkoen esparruan daude gehienak: 512, eta arte plastikoko sortzaileak daude gero: 287. Musikaren esparruan, 495 sortzaile bildu dituzte; literaturan, 232; bertsolaritzan, 215; dantzan, 65 eta 136 antzerkian. Bilatzailea ere jarri dute, eta, haren bitartez, emakume sortzaileak identifikatzeko aukera izango da. «Ikusgarritasuna nabarmentzeko lan berezia egin dugu».\nEzusteko bat edo beste ere hartu dute katalogoa prestatzean. «Gure harridurarako, literaturan emakume sortzaile gehiago dago bertsolaritzan baino». Horra gaur egungo sorkuntzaren arazoetako bat, Barandiaranen iritziz: «Euskaldunok dugun arazorik handiena da ez dugula gure kultura ezagutzen. Sortzaileon artean ere askok ez dakigu nor den nor, eta horretaz jabetu gara lan hau egiten ari ginela ere».\nEuskal kulturaren industriaren egoeraz ere jardun du Barandiaranek, egoeraz jabetzeko balio baitu katalogoak haren iritziz. «Jende asko dabil sortzaileek sortzen dutenetik, eta ehun industriala sortzen da horren guztiaren inguruan». Baina, bildu dituzten 1.942 sortzaile horien artetik, oso gutxi dira beren sorkuntza lanetik bizi direnak. «Errealitate hori ere ikusgarri egin behar da: lan honetan ezinbestekoa da zenbat jende dagoen agerian uztea, baina garrantzitsua da sortzaileak zein egoeratan ari diren azaltzea ere».\nHasierako asmoa euskal kulturaren historia jasotzea bazen ere, aktibo dauden kultur sortzaileen berri emango dute lehen kolpean. «Bizirik dauden eta sorkuntzan ari direnak sartuko ditugu orain, eta azken hamabost urteetan zerbait argitaratu edo kaleratu dutenak hartu ditugu aintzat». Pixkanaka-pixkanaka osatuko dute ataria. «Etorkizuneko egin beharrekoen artean geratuko da hasierako asmo hura. Euskal sortzaile guztiak jasotzeak denbora eta baliabide gehiago eskatzen ditu. Hala ere, BERRIA egunkariaren laguntza oinarrizkoa izan da, eta eskerrak eman behar dizkiogu beste inork egin ez duen ekarpena egin, eta proiektua aurrera ateratzen laguntzeagatik».\nSormenak eta kultur sorkuntzak gizartean duten eragina erakutsi nahi du Sortzaileak.eus atariak, eta sareak sortzeko ere baliatu nahi dute egitasmoa. «Elkarlanerako eta sinergiak sortzeko tresna ere izan daiteke». 1.942 sortzaileren datuak bilduta dituzte dagoeneko, baina abiapuntua besterik ez da izango kopuru hori. «Ataria aurkeztu ondoren, denon artean erabaki beharreko dugu webgunea nola bete».\nIzena emateko, helbide honetara idatzi behar da:


Txipiroiak euren tintan - bizkaie.biz\nJatekoa eta udea\nHeltzen da uda heltzen da hondartza\nheltzen dira garai onak\neta nola ez berarekin bat\nantxoa ta txipiroiak.\nUretan dantzan beti lez txukun\neta ortuko tomate gorri\nedota piper berdeak.\nPostretarako urtzen zaizkigun\ngeriza ta madariak.\nZuon eskuetan dago orain baina\nbide bakarra du egiak.\nKaixo irakurleok, badator udea eta beragaz batera sasoiko produktuak be bai. Oinarritzat txipiroiak hartuta, Euskal Herriko errezeta ezaguna aukeratu dogu, txipiroiak euren tintan, saltsan buztitzeko ogi zati handiagaz batera, ia nork ez dituan probau txipiroiak?. Gurera etorten jakuzan atzerritarrak eurak be txipiroien bila ibilten dira jatetxeetan eta, normalean, oso gustora geratzen dira. Beste barik, sartu gaitezan suete edo ezkaratzean.\n- Txipiroi garbiak, kilo bat gitxi gorabehera.\n- Lau Kipula zuri.\n- Kipula gorri bat.\n- Hiru berakatz-atal.\n- Golden sagar bat.\n- Lau txipiroi tinta sobre.\n- Litro erdi arrain saldea ('fumet').\n- Ardao zuria, baso erdi.\nLehenengo eta behin, txipiroiak eta barrubeteak ondo garbitzea nahitaezkoa da ze gero jaten gagozala hare garautxuak topatea ez da bape ederra izaten. Ondoren, kazola bat hartu eta oliba-orioa eta berakatz-atalak laminatan ebagita bota barrura eta su txikian ipini kolorea hartzen joan daiten; bien bitartean, kipulak zuritu eta juliana eran ebagiko doguz; kolore larregi hartu edo erre aurretik juliana eran ebagitako kipulea botako dogu. Geroago, golden sagarra sei edo zortzi zatitan ebagi eta lapikora bota. Guztia su txikian daukagula, txipiroiak gazitu, gatza apurka-apurka hartzen joan daitezan. Beste alde batetik, ardao zuria eta txipiroien tintea nahastau eta geroagorako erreserbauko dogu.\nKipulea kolorea hartzen doan bitartean, txipiroiak kipulearen gainean ipini banan-banan eta kontu handiz barrutik tentakuluak kanpora joan ez daitezan. Txipiroiak kazolan dagozanean, tapau eta, gitxi gorabehera 10 minututan eukiko doguz. Hamar minutu horreek pasetan diranean, txipiroiak ukutu eta bigun dagozala ikusi ezkero, beste kazola batera pasau banan-banan. Hurrengo pausua saltsea preparetea izango da. Ardao zuria eta txipiroien tintea ondo nahastau daukagunean, horri arrain saldea edo fumeta gehituko deutsagu. Dana ondo egosi, gatz puntua norberaren gustora ipini eta saltsea turmixagaz pasauko dogu saltsa fin-fina lortu arte. Jarraian, dana batera kazola baten ipini eta azken irakin bat emongo deutsagu. On Egin.


Zientzia aldatu zuten ideiak - Tackk\nZientzia aldatu zuten ideiak\nXIX. mendean zientzian aritzen ziren zientifikoak oso famatuak bihurtu ziren, zeren beraiek mundua bere ideien bitartez zientzia asko aurreratu zuten.Zientzilari famatuetako bat Charles Robert Darwin izan zen, berak animali askoren esperimentoak egin zituen, baina bere famatuen asmakizuna espezien eboluzioa zen, hauda berak esten zuen orain dela millioika urte Gizakia ez zela orain bezala.\nBaina bere teoria kreasismoaren aurka zegoen. kreazismoaren aldean zeudenek esaten zuten gizakia beti berdina izan zela.Baina azkenean Darwinen teoria izan zen gendea jarraitu zuena.\nDenbora horretan ere ospetzua izan zen Alfred Wegener, bera esan zuen orain dela asko kontinente gustiak bat eginda zeudela hau da, ez zeudela orain bezala bost kontinenteetan, kontinente bakar horri pangea deritzo.\nAro horretan ez zeuden bakarrik Charles Robert Darwin eta Alftred Wegener, ere zeuden beste zientifiko famatu batzuk horiek bi baino famatuagoak.\nAdibidez:Albert Einstein edo Isaac Newton\nCharles Rober Darwin. Alfred Wegener.


Etxebarriko Udala - Eskualdeko emakumeei laneratzea errazten\nEskualdeko emakumeei laneratzea errazten\nEMEekin Azaro Fundazioak Leartibai Garapen Agentziarekin eta Lea-Artibai Ikastetxearekin elkarlanean martxan jarritako programa berri bat da. Lea-Artibai eskualdeko emakume langabetuei zuzenduta dago, eta hauen ekintzailetza eta kalitatezko enplegu egonkorrak bultzatzea da bere helburua. Formazio programa berritzaile baten bitartez emakumeak ahaldundu eta egungo lan mundurako beharrezkoak diren tresnak ahalbidetuko zaizkie laneratzeko momentuan prest eta konfiantzaz sentitzeko.\nMartxoaren 8an hasi (Emakumeen Nazioarteko Egunari keinu eginez) eta irailaren 30era arte iraungo duen programa honetan (abuztua izan ezik), formazioa eskaintzeko modua ez da ohikoa izango, online klaseak konbinatuko baitira astean bost orduko klase presentzialekin. Parte hartzaileek gai ezberdinak jorratzen dituzten bideoak ikusiko dituzte etxean, eta dudak argitzeko edo galderak erantzuteko tutorearekin etengabeko harremana izango dute emailez edo telefonoz. Astean egun baten (gehienez bitan) klase presentzialak izango dituzte, dinamikoak eta ikasitakoa modu erlaxatu eta erraz batean barneratzeko prestatutakoak. Metodologia berritzaile honen bitartez, IKT tresnen erabilera bultzatu eta familia bizitzarekin bateragarritasuna erraztu nahi dira.\nEMEekin-en profil ezberdinetako emakumeak batuko direnez, formazioaren hasieran bakoitzari elkarrizketa bat egingo zaio, bere kasu eta ezaugarriei egokitutako ibilbide pertsonalizatu bat diseinatzeko. Landuko diren gaiei dagokienez, modulu ezberdinetan banatuta egongo dira. Esaterako, parte hartzaileek lidergotza, komunikazioa, sormena, emozioen kudeaketa eta bestelako gaitasunak garatzeko aukera izango dute mindfullnes eta coaching bezalako tekniken bitartez. Gainera, negozio ereduei eta berrikuntzari buruzko klaseak ere izango dituzte, enpresa munduarekin kontaktua berreskuratu eta egun baloratzen dituzten gaitasunak zeintzuk diren jakiteko. Enpresa munduan bogan dauden gaiak ere landuko dituzte. Halaber, ekintzailetzak ere bere tartetxoa izango du, norbere enpresa sortzea beste lan aukera interesgarri bat izan baitaiteke emakume hauentzat.\nHonez gain, programaren azken modulua lan orientazioari eskainita egongo da. Besteak beste lan elkarrizketa bat prestatzen edota curriculum egoki bat aurkezten ikasiko dute, lana aurkitzeko momentuari beldurra kendu eta euren burua prozesu horretarako prestatuz. Gainera, antolatzaileek ahal den guztia egingo dute programa bukatzerakoan lan elkarrizketaren bat lotuta izateko.\nIzena emateko jarri kontaktuan Azaro Fundazioarekin 946169172 telefonoan edo bidali email bat azaro@azarofundazioa.com helbidera. Izena emateko azken eguna otsailaren 23a izango da.


Covid-19: Gonzalez Layak esan du AstraZenecak ez dituela betebeharrak bete\nEspainiako Atzerri ministroak "eskuz esku lan egiteko" eskatu die Europar Batasunari eta Erresuma Batuari, farmazialariak bi aldeei "txertoak" ematen dizkiela ziurtatzeko.\nArancha Gonzalez Laya Espainiako ministroa EFEko artxiboko argazki batean.\nArancha Gonzalez Laya Espainiako Atzerri ministroak astelehen honetan adierazi duenez, AstraZeneca ez da bere kontratu-betebeharrak betetzen ari, eta Europar Batasunari (EB) eta Erresuma Batuari "eskuz esku lan egiteko" eskatu die, farmazialariak bi aldeei "txertoak" ematen dizkiela ziurtatzeko.\nBruselatik BBC telebista kateari egindako elkarrizketa batean, Gonzalez Layak gogorarazi du EBk "txertoen kopuru handia esportatu duela Erresuma Batura azken hilabeteetan, 10 milioi baino gehiago", eta azpimarratu du gai hori ez dela "Europar Batasunarena edo Erresuma Batuarena".\n"Esportazioen murrizketei dagokienez EBk hartuko zituen neurriak farmazialariek euren betebeharrak bete zitzatela izan ziren", gaineratu du.\nEuropako Batzordeko presidenteak, Ursula von der Leyenek, herrialde ekoizleentzako txertoen esportazio europarrak bertan behera uzteko mehatxua egin zuen joan den astean, Erresuma Batuari erreferentzia eginez, Europako ekoizpena lehenik Europar Batasuneko herritarrak immunizatzeko erabiliko dela bermatzeko.\n"Errealitatea da AstraZeneca izeneko konpainia farmazeutiko bat daukagula, Europar Batasunarekin dituen betebeharrak betetzen ari ez dena", adierazi du Gonzalez Layak.\nHori dela eta, "Europar Batasunak eta Erresuma Batuak (biak dira AstraZenecaren bezeroak) eskuz esku lan egitea litzateke zentzuzkoena, AstraZenecak txertoak EBri eta Erresuma Batuari emango dizkiela ziurtatzeko".\nPandemiaren kudeaketa Espainian\nEspainiak pandemia nola kudeatzen duen galdetuta, ministroak erantzun du Espainia uda "horizonte" gisa prestatzen ari dela, eta orain eta uda bitartean "tentuz" ibili behar dela esan du, "datozen asteetan egiten dugunak erabakiko baitu uda berriro gozatu ahal izango dugun".\n"(Espainian) covida kontuz kudeatzen ari gara eta zenbakiak baxuak dira, baina oraindik ez gaude arriskutik kanpo", gaineratu du.\n"Txertoekin aurrera jarraitu behar dugu. Horrek ziurtatuko digu seguru eta erosoago sentitzea asteak igaro bitartean eta udarako prest egoteko", adierazi du ministroak.\n"Uda joan den urtekoa baino apur bat hobea izango da, betiere orain zuhurtziaz jokatzen badugu, jarrai dezagun txertoekin. Horretan zentratzen dira orain Espainiako Gobernuaren ahaleginak eta ziur uda hobea izango dela eta pozik hartuko ditugula turista britainiarrak, beti bezala", gaineratu du.


Bihar eguerdian egingo da otsaileko mutxikoen saioa plazan . diariovasco.com\nBihar eguerdian egingo da otsaileko mutxikoen saioa plazan\nBihar, hilak 12, egingo dute otsaileko dantza jauzien saioa, plazan.\nItsasi Kultur Taldeak, Sahatsa Dantza Taldeak, Azpeitiko Ikastola Ikasberriko Dantza Eskolak, Azpeitiko Kultur Mahaiak eta Sanagustin Kulturguneak elkarlanean antolatzen dituzte mutxikoak.\nHileko bigarren igandean egin ohi dituzte dantza jauziak plazan. Ipar Euskal Herrian tradizio handia izan duten dantzak «herriratu eta plazari bizia eman» asmoz antolatzen dituzte.\nIkustera joateaz gain, bertan parte hartzeko deia luzatu diete antolatzaileek adin guztietako herritarrei.


ERAKUNDEETAKO ETA EUROPAKO PROGRAMAK | EURES estatuko enplegu zerbitzu publikoa\nEuropako Lan-Agintaritzak (ELA)\nEURES Europako Ataria\nLangileen joan-etorria emateko esparruan, nazioz gaindiko zerbitzuak\nEnplegu eta gizarte-berrikuntzako kapitulua (EaSI) europako gizarte funtsaren Plus (EGF +) aurrekontua du, 762 milioi euro.\nEuropako gizarte funtsaren zati gisa hezkuntzaren helburu berberak ditu EGF + + zutabe nagusiarekin gizarte eskubideen Europako esparru gisa nagusia.\nLehentasunezko politika nagusiak EaSI hizpide izango dira:\n1 ), enplegu eta trebetasunak\n2 ) eta, lan-merkatuak\n3 ) aktiboki sartzea eta gizarte-babesa\n4 ) lan-baldintzak\nAkatsak aurre egiteko lan-merkatuaren eta lan-merkatua integratua garatzea, elkarte eta mugaz gaindiko zerbitzuak finantzatzen ebn mugaz gaindiko lurraldeetako, bai eta lan-mugikortasunaren plan espezifikoak eb osoan dira lanpostu huts horiek bete etengabea izan diren tokietan, eta desorekak lan-merkatua.\nSingle Digitala Gateway da pasarela digital bakarra europar batasunaren baitan, aukera ematen die hiritarrei eta enpresei, prozedurak eta informazio zerbitzuak arauei buruzko problemak ebazteko eta aplikatu beharreko arau nazionalak. Exekutatzeko egintzak egiteko prozesuan daude.


Ipar EH-ko Mission Locale egiturak bere bulegoak berriz idekiko ditu ohiduraz bezala ekainaren 2-tik aintzina\n16-25 urte arteko gazteak laguntzen eta sustengatzen dituen Mission Locale egiturak bere bulegoak berriz idekiko ditu usaiako baldintzetan Ekainaren 2 tik goiti. Mission Localeko hezitzaileak ez dira halere lanik gabe egon konfinamendu garaietan. Alderantziz : Tele lan ainitz egin dute eta zailtasunetan diren gazteekin lotura atxiki dute. Diru laguntza dozierrak bereziki bete dituzte. Iñaki Ospital Mission Localeko langilea:


Sangre y Agua Son Vida con Sangredeleon y el AthleticClub\nHome | #Lehoienodol | Odola eta Ura bizia dira, Eman dezagun bizia!\nOdola eta Ura bizia dira, Eman dezagun bizia!\nLehoienodola Bizia da. Eman dezagun Bizia.\nHau da izenburua, Euskadiko Odol Emaileen Elkartea, AthleticClub eta Alzola Basque Water elkar biltzen dituen Ekimen Sozialarena, asmoarekin, 250 eta 300 odol emaile berri lortzeko, Maiatzaren 24a bitartean.\nOdola eta Ura Bizia dira.\nLehoienodola Bizia da Ekimen Soziala Irudia\nOdol emaileekin proposamen berezia egin nahi da, alegia, AthleticClub-ak bere egoitzan dituen 23+1=24 kopak irabazi zituzten alineazioak gogora ekarri nahi dira, eta horretarako odol emaileen ordezkaritza eskatuko da, nolabait kopa irabazle izan ziren athletizaleak gogora ekartzeko.\nOngi aukeratuz gero odol emateko zure unea, AthelticClubeko partaideekin tril egin dezakezu, edo ekimena babesten duen bestelako persaonaia famaturekin. Nahi izanez gero, sareetan ekintza soziala zabaltzera gonbidatzen zaitugu.\nEman dezagun Bizia.\n“Lehoienodola Bizia da” kanpainaren bidez Bizia banatu dezuten guztiori eskerrak eta Ongietorriak odol emaile berri bilakatu zaraten 89 pertsoneri.\nLehoienodola emateko gunea Arriaga plazan.\nEskermila Bizia emateagatik! Lehoienodolaz\nBizkaiko Odol Emaileen Elkartea, AthleticClub eta Alzola Basque Water-en izenean Eskerrak eman nahi dizuegu Bizia…\nLehoienodol, betirako Instagramen\nZorion eta Eskerrikasko #Lehoienodol hazia Instagramen ereiten lagundu diguzuen zalego guztiari. Instagramera #Lehoienodol etiketarekin igotako…


Benno Besson - Wikipedia, entziklopedia askea.\nYverdon-les-Bains, 1922ko azaroaren 4a\nBerlin, 2006ko otsailaren 23a (83 urte)\nKatharina Thalbach (en)\nPierre Besson (en)\nMadeleine Besson (en)\nRené-Benjamin Benno Besson (Yverdon-les-Bains, 1922ko azaroaren 4a - Berlin, 2006ko otsailaren 23a) suitzar antzerki zuzendari eta antzezlea izan zen.\nBenno Bessonen karreraren lehenengo urteak Bertolt Brechtekin lotuta igaro ziren. Gerraren ondoren Zurichera joan zen filologia ikastera eta han ezagutu zuen alemaniar antzerkigilea. Brecht-ek Ekialdeko Berlinera joateko eskatu zion berarekin Berliner taldean lan egiteko, eta hala taldeko zuzendari izan zen, 1956an Brecht hil zen arte. Urte horretan taldea utzi zuen eta Deutsches Theater-era joan zen. Ondoren, 1969. urtetik aurrera, Berlingo Volksbühne zuzendu zuen, eta antzerkigile eta zuzendari lanak egin zituen bertan. 1977. urtea arte Ekialdeko Alemanian bizi izan bazen ere, bere lanak Europa osoan ibili ziren (Alemania Federala, Austria, Suitza, Bulgaria, Italia, Frantzia). 1970eko hamarraldian Europako eszenatoki nagusiak bisitatu zituen, eta hamarraldiaren amaieran Genevan gelditu zen (1982-1989). Era askotako egileak landu zituen, klasikoak edo antzinakoak eta egile garaikideak. Oso ezagunak ez ziren lanak ere zuzendu zituen, hala nola 'Sexu ahula' (Flaubert-en vaudeville-a).\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-5-21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nWikimedia Commonsen badira fitxategi gehiago, gai hau dutenak: Benno Besson\nBNF: 11891820m (data)\nOrriaren azken aldaketa: 4 otsaila 2019, 12:47.


Ricardo Tormo - Wikipedia, entziklopedia askea.\nRicardo Tormo Blaya (Ayacors de Canals, Valentzia, 1952ko irailaren 7a - Valentzia, 1998ko abenduaren 27a) espainiar moto-pilotua izan zen. Munduko pilotu onenetako bat laurogeiko hamarraldian, zilindro gutxiko motoetan batez ere. Mekanikoen familia batean hazi zen, eta umetan sortu zitzaion moto-zaletasuna. Horrela, gazterik hasi zen lasterketetan parte hartzen, eta sari asko irabazi zituen. Hirurogeita hamarreko hamarraldian bederatzi aldiz irabazi zuen Espainiako Txapelketa, 50 zentimetro kubikotan. 1978an Munduko Txapelketa irabazi zuen, eta 1981ean berriro. Derbi etxeak fitxatu zuen Ángel Nieto txapeldun handiaren ondorengoa izateko, baina 1984an istripu larria izan zuen entrenamenduetan, eta horrek eta beste zenbait osasun-arazo larrik lasterketak uztera behartu zuten.\nCanals, 1952ko irailaren 7a\nValentzia, 1998ko abenduaren 27a (46 urte)\nWikimedia Commonsen badira fitxategi gehiago, gai hau dutenak: Ricardo Tormo\nAzken aldaketa 19 ekaina 2017(e)an, 19:22(e)tan\nOrriaren azken aldaketa: 19 ekaina 2017, 19:22.


[Erreportajea] Baloiak batzen duelako : Oarsoaldeko Hitza\n[Erreportajea] Baloiak batzen duelako\nFutbol egokitu eskola sortu dute Mindarak eta Oiartzun Kirol Elkarteak, oinez ibiltzeko gai diren gaztetxo elbarrientzat. Futbola normaltasunez bizitzeko baliabideak eman nahi dizkiete.\nLoinaz, Asensio, Fernandez, Loiola eta Izargarai.\nFutbola batzeko tresna da. Edo hala beharko luke behintzat. Horrela ulertzen dute Mindara elkarteak eta Oiartzun Kirol Elkarteak. Elkarlanean, futbol egokitu eskola sortzeko asmotan dira. Dagoeneko elbarritasunen bat duten —eta zutik ibiltzeko gai diren— hamar gaztetxok eman dute izena eskola horretan.\nFutbol eskolarena ez da denboraldi hasiera honetan inprobisatu duten ideia. Bidea aspalditik egina dutela azaldu du Juan Luis Asensio Mindara elkarteko presidenteak.\nErrenteria-Oreretako zein Oiartzungo bi elkarteek aspaldi dute harremana sortuta, Oiartzungo lehen taldea Lehen Mailan zegoenetik. «Nesken taldeak aukera eman zigun, Lehen Mailan zegoenean, gure izena duen publizitatea beren uniformeko galtzetan eramateko. Halako harreman bat sortu zen orduan, eta mantendu zen horretan».\nFutbol egokituko eskola sortzeko ideia eskaerari erantzutea izan da\nHorrez gain, bi elkarteen artean transmisio uhal lanak egin dituen Gema Loinaz Pumu dago, baita Ainhoa Rodriguez futbolari eta kirol egokituko entrenatzailea ere —bera aritu zen, hastapenetan, zuzendari tekniko lanetan—. Gainera, Mindaran eskaerak jasotzen ari ziren, aniztasun funtzionala duten haurrak 12 urte betetzen dituztenean kirola egiteko nahiarekin. Gainerako haurrek Eskola Kirola bukatzen dutenean kirol bat aukeratzen dutenean bezalaxe; ez gehiago, ez gutxiago.\n«Bide horretan aurkitu ginen iaz», gogorarazi du Asensiok, «eta futbol egokituko eskolari forma ematen hasi ginen. Modu estrukturatu batean zerbait egitea pentsatzen hasi ginen, baina maiztasun jakinik gabe». Iaz futbol egokituko lau topaketa egin zituzten, hiru Ugaldetxoko zelaietan eta beste bat Real Sociedad Egunean, hainbat elkarte biltzen dituen Bizipozaren bidez.\nElkarlanean antolatutako lau topaketa horietan arrakasta dezente eduki zuten, eta guztira 40 bat lagun hurbildu ziren. Gaztetxoetako batzuk lau topaketetan errepikatu zuten, eta horiek izan dira eskolan izena eman dutenak. Helburu argia dute Mindarak eta Oiartzun Kirol Elkarteak: «Nahi duguna da futbolaren esperientzia eduki zezaten, modu normalizatu batean: futbolean aritu futbol instalazioetan; futbolean aritzen den jendearekin; futbolean erabiltzen den materialarekin… Dena era inklusibo batean, talde baten inguruan».\nKoldo Martinez Oiartzun Kirol Elkarteko (OKE) presidentea da. Aitortu duenez, beso zabalik jaso zuten futbol egokituko eskola zabaltzeko proposamena. «Hasieratik, Oiartzun Kirol Elkarteak ez du izan ezertarako arazorik. Are, integrazioari buruz ari bagara», zehaztu du.\nJakinarazi du euren helburua ez dela proiektua eurenganatzea, eta hala jakinarazi ziotela Mindarari. «Mindara Errenterian dago, eta ez dugu Oiartzunera ekarri nahi. Harremana daukagu Mindararekin, eta elkarlanean jarraitzen dugu. Eta jarraituko dugu; hori bai, etor daitekeen guztiari irekita. Klub bezala, genuen arazorik handiena zen futbol zelaien erabileraren ordutegia antolatzearena. Hemeretzi talde ditugu hemen, eta ordutegiak kudeatzea da zailena».\nLogistika kontuak alde batera utzita, Oiartzun Kirol Elkarteak bere eskura dagoen ahal bezain beste gauzetan parte hartzeko prest daudela esan du. Futbol egokituko eskolaren kasuan, Jon Alkorta klubeko zuzendari teknikoa da euren ordezkaria.\nAsensio bat dator proiektua ezin dela herri bakar batean zedarritu: «Gure planteamendua beti izan da eskualdeko proiektu bat egitea. Izena eman dutenen zerrendan dauden hamarretik bizpahiru Donostiatik etorriko dira. Topaketetara, bada Beasain edo Legazpitik etorri den jendea, eta horiek ezin dute astero etorri. Topaketetara etortzen jarraituko dute, baina ez egunero».\nFutbola modu normalizatuan bizitzea da eskolaren helburuetako bat\nBeraz, herriaren mugak —edo are, eskualdea— gainditzeko nahi argia daukate. Izan ere, Asensioren ustez, ez du batere zentzurik futbol egokituko eskola bat Oiartzunen egiteak, beste bat Errenteria-Oreretan edota beste bat Lezon. «Jende asko balego jolasteko, primeran, baina ez da kasua. Esango liguke behar handia dagoela, baina gaude mundu honetan gaudenak, eta uste dut alde horretatik ez dela horrela izango. Eskualdeko proiektua izatea da helburua, eta norbaitek batu nahi balu —izan erakunde, norbanako edo enpresa— beso zabalik jasoko dugu».\nMomentuz, ari dira beren asmoak zabaltzen. Asensio: «Aldundiarekin egin dugu lehenengo kontaktua, zerbitzuburuarekin eta zuzendariarekin ere bai. Lehenengo harreman hori egin dugu, baina oraindik ezer ez da go finkatuta. Aurkezpena egin diet, e-posta bidez, eta orain zain nago aldundian bertan gelditzeko. Esperantza dugu zerbait ateratzeko. Oiartzungo Udalak eta Errenteriako Kirol Patronatuak interesa jarri dute, eta haiei ere aurkeztuko diegula geratu gara».\nFutbol egokituko eskola prestatzen pixka bat berandu hasi direla onartu du Asensiok: «Askok eskolaz kanpoko jarduerak antolatuta dituzte, eta gu hona gatoz, aztoratzera». Hala ere, konbentzituta dago asteak aurrera joan ahala, jende gehiagok emango duela izena. Oraingoz hamar dira zerrendan, bat gehiago besterik ez dute behar taldea osatzeko.\nLau topaketa egin dituzte.\nLehenengo urratsak direnez, oraingoz entrenamenduak egitearekin konformatuko dira. Denborak emango du bere epaia, eta esango du nola bukatuko duen proiektuak, baina asmoa ez da hasieratik lehiatzen aritzea.\n«Helburu bat izan daiteke, baina agian ez. Futbol egokituaren inguruan badaude alor ezberdinak: garun paralisia dago, areto futbola intelektualentzako, itsuentzako bi futbol mota… Orain daukagun jendea alor ezberdinetakoa da, eta pixkanaka joango gara. Eibarrek eta Osasunak badute eskola, Realak badu bere taldea… Agian plantea daiteke ikasturte bukaeran horrelako txapelketa bat edo patxanga bat egitea».\nElbarritasun ezberdineko hamar lagunek eman dute eskolan izena\nGema Loinaz Pumu-k azaldu duenez, lehiaketara iritsi baino lehenago beste fase batzuk pasa nahi dituzte. Adibidez, Oiartzun Kirol Elkartearen gaztetxoen taldeetako batekin batera entrenatzea, edo partidaren bat jokatzea. «Oiartzungo haurrek ikusi behar dute zertarako gai diren haur hauek. Agian denak ez dira gai izango, baina interesgarria izango litzateke denak nahastea entrenamenduren batean edo partidatxoren batean», esan du Loinazek. Horrekin, printzipioz behintzat, nahikoa luketela adierazi du. «Hemen entrenatzea asko da beraientzako; konoak ikustea, talde baten parte izatea… Telebistan ikusten duten hori eurek bizitzea handia da beraientzako».\nLehiatzea ez dago hasierako asmoen artean; taldea sortzea da asmoa\nEsperientzia berri hori ezagutu nahi duten 12 urtetik gorakoek eman dezakete izena, eta horretarako Mindara elkartearekin harremanetan jarri beharko dute, info@mindara.org e-posta helbidean. Informazio gehiago jasotzeko bidea ere hori izango dela jakinarazi dute.\nHorrela, nabarituko dute baloiak ez duela inor kanpoan uzten, ezberdinak batzeko balio duela.\nEntrenatzaile eta begiraleak, prest erronka berrirako\nMindara eta Oiartzun Kirol Elkarteak boluntarioak behar zituzten futbol egokituko eskolan lan egin zezaten, eta aurkitu dituzte. Oraingoz, lau izango dira ostegunetan lanean ariko direnak. Endika Loiola izango da arbeleko kontuak eramango dituena, eta Haizea Izargarai eta Izar Susperregik egingo dituzte begirale lanak.\nIzargarai orain arte autismoa duten pertsonekin aritu da lanean, eta orain Gizarte Integraziorako erdi mailako gradua ikasten ari da. Kirolean ere badu eskarmentua: iaz haurren talde bat entrenatu zuen. Bi arloak batzen dituen lehenengo esperientzia izango da, eta ilusio handiarekin dago erronkari heltzeko. Izar Susperregirekin —Gizarte Integrazioa ikasten ari da— batera ariko da laguntzaile lanetan.\nEndika Loiolak entrenatzaile moduan badu esperientzia, eta futbol egokituan probatzeko nahia ere bai. Horretarako arrazoiak eman ditu: «Batzuk pixka bat ameslariak gara, eta beti nahi dugu bidezkoagoa izango den mundu bat, mundu politagoa, denek aukera berdinak izango ditugunak. Agian batzuetan saiatzen gara borrokatzen gure esku ez dauden gauzen alde, eta badaude gauzak ez daudela gure esku, eta agian kristoren ekarpena egin dezakegula gure gizartean. Horregatik eman nuen izena talde honetan». Arduradunek uste dute hirukote polita osatuko dutela, eta duten eskarmentua elkartuta zerbait ilusionagarria egin daitekeela.\nLoiolaren helburua izango da baloreak transmititzea. Oso garrantzitsua dela uste du, eta klubak paper polita joka dezakeela hor. «Niretzako futbola bizitzaren parte da, edo bizitza bera bezalakoa da. Ausarta dena zelaian ausarta da futbol zelaitik kanpo.\nPertsonei erakutsi behar zaie balore jakin batzuekin jokatzen. Ni horretan saiatzen naiz. Batzuetan, egin izan ditugu irakurketa saioak aldageletan. Adibidez, ELA gaixotasuna zeukan futbolari batentzako futbola zen zen eta horrelako gauzak». Oiartzun Kirol Elkartearen jarrera egokitzat jo du, eta bat egin behar dela horrelako dinamika inklusiboekin. «Eta ahal bada, lagundu».\nLaugarren hanka Itsaso Nabaskues izango da. Bera izango da zuzendari teknikoa, topaketetan aritu zen Ainhoa Rodriguezen ordez —Gasteizko Zuzenak taldean dabil orain—. Nabaskuesek ezingo du entrenamenduetara hurbildu, baina ekarpena egingo du.\nMindara, zazpi urte inklusioaren alde lanean\nMindarak bere lana 2012an hasi zuen Oarsoaldean jarduera fisiko inklusibo, kirol egokitua, osasuna eta aisialdiaren arloetan aniztasun funtzionala duten pertsonei zuzenduta.\nKirol arloan, badauzkate hainbat programa. Astegunetan areto barruan egiten dituzte kirol saioak —ezberdinak—, baita igerilekuan ere. Adinaren arabera, egun batean edo bitan egiten dituzte. Igeriketan, saiakerak egin dituzte Oarsoaldea taldearekin entrenatzeko —iaz, adibidez—; mahai tenis taldean ere ari dira…\nKirol arlokoak ez diren gaiak ere lantzen ditu Mindarak. Bai formazioari baita aisialdiari ere dagokionak izan daitezke jarduera horiek. Haurrentzako eta gazteentzako programak eskaintzen ditu egoitza Errenteria-Oreretako Olibet auzoan duen elkarteak, bi esparru horiek lotzen dituztenak. Sentsibilizazio kanpainak ere egin izan dituzte.\nIbilbide luzeagoa dauka Oiartzun Kirol Elkarteak (1975ean sortu zen). Koldo Fernandez presidentearen arabera, Karla Lekuonak ezarri zituen baloreak bere egiten dituzte. «Berak lehenesten zuena balore humanoak ziren. Irabaztea denoi gustatzen zaigu, baina bizkarrean eramaten duten zenbakiaren gainetik daude pertsonak», esan du.\nGema Loinazek bat egiten du: «Oiartzun Kirol Elkartea berezia da. Balore horiengatik da Oiartzun den bezalakoa, eta saiatu behar da balore horiek mantentzen. Bestela Oiartzun desegin, eta beste klub guztiak bezalakoa izango da».


Piratek antolatuko dute aurtengo Sudur Krosa. Noticias de Gipuzkoa\nPiratek antolatuko dute aurtengo Sudur Krosa\nIzena eman daiteke jada Egian apirilaren 23an ospatuko den lasterketa herrikoian parte hartzeko\nAurreko edizio bateko Sudur Krosaren parte-hartzaileak.\ndonostia- Donostiako Piratek antolatuko dute aurten Egiako Sudur Krosaren zazpigarren edizioa. Orain artean Jon Jaka auzotarra izan da lasterketa herrikoiaren antolatzailea baina iazkoaren ondoren lan horiek utziko zituela iragarri zuen. Azkenean, Piratek erabaki dute antolaketa lanak haien gain hartzea eta jada izena emateko epea zabaldu dute. Parte hartu nahi dutenak herrikrosa.eus webgunean apuntatu daitezke eta zazpi euro ordaindu beharko dituzte.\nSudur krosaren ezaugarri nabarmenena jai giroan egiten den lasterketa dela da: mozorroak eraman daitezke eta korrikalari batzuk sudur handiak ere jartzen dituzte. Gainera, helduen frogaz gain, 2013 urteaz geroztik Sudur Txiki lasterketa ere antolatu dute gaztetxoen-tzat, hamabi urtez beherakoentzat, helduen irteeraren aurretik. Lasterketa sinbolikoa da eta ez dago sailkapenik edo irabazlerik, parte-hartzaile guztiek jasotzen baitute oparitxoa. Adinaren arabera, 50 metroko ibilbidea (txikienek, gurasoen laguntzarekin) edo 900 metrokoa osatu behar izaten dute (10 eta 12 urte bitartekoek). Beteranoen kategoria ere sortu zuten.\nHelduei dagokienez, aurreko urteotan bezala sei kilometroko ibilbidea osatu beharko dute, hiru kilometroko zirkuituari bi buelta emanda Cristina Enea parkean zehar (eskailerak ere badaude bidean). Iaz 240 lagun elkartu ziren lasterketa herrikoian eta aurten ere Donostiako Piratek jai giroa bermatu nahi dute. - A.Z.


2018ko urriaren 21a, igandea | Ordua Euskal Herrian 17:04:26\nHezkuntzaren alarmak jo du berriz. Bi albistek piztu didate argi gorria. Batetik, Ikastetxe publikoetan, murrizketak eta lan baldintzak direla-eta, greba deitu dela; bestetik, hezkuntza-ikuskaritzak izendatu behar izan dituela ikastetxe publikoko zuzendarien %40a, inor ez zegoelako ardura hori hartzeko prest.\nEta eskerrak zifra leundu egin dela. Itxura denez, azken 7-8 urtetan, %70etik %40era jaitsi da portzentaje hori. Badirudi, orain urte batzuk, pizgarri ekonomikoak eta formazioa ematen hasi zitzaizkiela zuzendariei, eta horrek txikitu egin duela eskandaluzko numero hori. Diruek eta abarrek ez dute zenbaki beltz hori gehiago jaisten ordea. Gai honetan Euskadiko Eskola Kontseiluko ordezkariari ere irakurri dizkiot adierazpen batzuk, esanez, zuzendaritza sendoek emaitzak hobetzen dituztela.\nBaina tira, murrizketa arazoa al da gure haserrearen arrazoi nagusia? Izan ere, haserre horren benetako jatorria ezagutzea inportantea da irakasleon eta, batez ere, haur eta gazteen onerako. Lan baldintzen inguruan jakin dezagun EAEn daudela Espainiako Estatuko soldatarik altuenak hezkuntza publikoko irakasleen artean. Datu batzuk: lehen hezkuntzako irakasle batek 2.366 € gordin irabazten ditu hileko eta 1.300 ordutik behera lan egiten du urtean (2016ko datuak dira). Bigarren hezkuntzakoek 2.703 € gordin hilean, eta urtean, 1.000 bat lan ordu. Datu gehiagorekin hobeto osa daiteke argazki hau, bai, baina erronka beste bat da.\nAurrekoez gain, sintoma gehiago ere aspaldi antzematen da hezkuntzaren osasun ahularen erakusgarri. Esaterako, eskola porrota edota ikasleen desmotibazio sakona. Bi adierazle hauek kezka handiz bizi dira familietan. Beste desmotibazio esanguratsu bat ere gehitu behar da: irakasleek sufritzen dutena, eta bere ondorioak, eurengan eta hezkuntzaren kalitatean.\nHerri bezala, lehen mailako erronka baten aurrean gaude. Interpelazio serio bat daukagu hezkuntza eragileok guri deika, ez dezagun ihes egin. Hitz-jolas batekin esanda, “elitezko hezkuntza guztiontzat” jarriko genuke helmugan.\nAmaitzeko, sarri egiten dugun ariketa bat aitzakia bezala hartuta, hau da, hezkuntza arloan oso aurreratuta dabilen herrialde bati begiratzen diogunean, ez diogu bere pedagogiari bakarrik begiratu behar. Begiratu beharko genuke bertako ikastetxeen antolakuntza eredua; ikastetxe-proiektua; berrikuntzarako ausardia; hezkuntzak gizarte horrentzat daukan inportantzia; irakasle izateko bokazioa; irakasle-gaiei eskatzen zaiena; lan-baldintzak; ondo egindako inbertsio kopuruak… Gaia konplexua delako heldu behar diogu behingoz, aurreiritzi barik, eta zorrotz.


Mont-de-Marsango presondegira hurbildu dute Ekaitz Sirvent presoa | Politika | Berria\nMont-de-Marsango presondegira hurbildu dute Ekaitz Sirvent presoa\nTarascongo kartzelan zegoen, Euskal Herritik 750 kilometrora. Hamar dira jada gerturatutakoak\nEkaitz Sirvent preso zarauztarra (Gipuzkoa) Mont-de-Marsango espetxera (Okzitania) lekualdatu du Frantziako administrazioak. Tarascongo kartzelan zegoen, Euskal Herritik 750 bat kilometrora, eta 234ra gerturatu dute orain. Asteazken arratsaldean heldu zen, bi astez Reauko presondegian (Frantzia) izan eta gero. 2009ko apirilean atxilotu zuten Sirvent, Parisko Montparnasse geltokian, ETAko kide izatea egotzita. Harrezkero dago preso. 2013an, hemezortzi urteko kartzela zigorra ezarri zioten, enpresariei iraultza zerga ordainarazten saiatzea egotzita.\nFrantziako Justizia Ministerioak iazko abenduan iragarri zuenetik euskal presoak Euskal Herritik gertuen dauden bi espetxeetara —Mont-de-Marsanera eta Lannemezanera— hurbiltzen hasiko zela, hamar dira jada lekualdatutako presoak. Denak dira gizonezkoak, bi kartzela horietan ez baitago emakumeen modulurik. Zigor Garro eta Julen Mendizabal izan ziren gerturatutako aurreneko bi presoak, otsail amaieran Sant Maurretik eta Osnytik Mont-de-Marsanera mugituta. Ondoren lekualdatu zituzten Josu Urbieta, Raul Aduna eta Jon Salaberria, martxoan; Urbieta eta Aduna Poitiers-Vivonnen zeuden, 550 kilometro ingurura, eta Salaberria Alençonen, 830 kilometrora. Jon Gurutze Maiza eta Alberto Ilundain izan ziren hurrengoak; martxoan eraman zituzten Saint Maurretik Lannemezanera.\nJoan den astean, berriz, Arkaitz Agirregabiria eta Iurgi Garitagoitia hurbildu zituzten: Garitagoitia Poissyn zegoen, eta Fresnesen Agirregabiria; biak, ia mila kilometrora. Gerturatutako hamar presoetatik bi aske daude jada: Mendizabal eta Salaberria. 53 euskal preso daude Frantziako Estatuko kartzeletan.\nIpar Euskal Herriko ordezkaritza batek eta Frantziako Gobernuak martxan jarritako lan esparruaren ondorio dira presoen gerturatzeak. Apirilaren 7an ETAren armagabetzearen urteurrenaren harira eginiko foroan azpimarratu zutenez, «aitzinamenduak» izan dira azken hilabeteetan presoen egoerari dagokionez, horien herenari DPS estatusa kentzea eta horietako hamar gerturatzea, kasurako, baina ohartarazi zuten «oztopo administratiboak» ere badirela eta presoen auzia «urgentea» dela.\nIkuskizun dago ETAren balizko desmobilizazioak eragingo ote duen Espainiako Gobernuaren espetxe politikan. Horri buruz mintzatu zen herenegun Juan Ignacio Zoido Espainiako Barne ministroa. Azpimarratu zuen ETAk «bide bakarra» duela: «Desegitea, desagertzea, barkamena eskatzea eta zorrak kitatzea». Hori eginagatik, erakundeak ez du «ordainik» edo «legeriak jasotzen ez duen ezer» jasoko.\nZoidoren adierazpenez galdetuta, Jonan Fernandez Eusko Jaurlaritzako Giza Eskubide, Bizikidetza eta Lankidetza idazkariak azpimarratu zuen garrantzitsuena orain ETA «lehenbailehen eta ahalik eta argien» desegitea dela, eta ez «gertatuko denaren inguruan espekulatzea». Hala ere, azaldu zuen espetxe politika «landu beharreko gaien agendan» dagoela «orain eta, ziur aski, baita ETA desegitean ere». Izan ere, Fernandezen hitzetan, «euskal erakundeen eta gizartearen parte handiena aldaketa bat eskatzen ari dira», eta eskari horiei «bide eman beharko zaie».


Calanques (Luminy) - Arête de Marseille (5c, 150 m, derrigorrez 5b) ~ Eskalatzen\nCalanques (Luminy) - Arête de Marseille (5c, 150 m, derrigorrez 5b)\nEgilea X Larretxea Ordua 21:36 Komentariorik ez\nBide hau Calenqueseko klasiko handienetako bat da. Bere profil erakargarriagatik Arête de Marseille inguruko horma guztietatik bereizten da.\nLehenengo luzea oso higatua. Lehenengo bilgunetik krestara pasatzeko oso pasagune bitxia dago. Bi hormak metro bateko distantziaz banandurik daude eta airean pausu handi bat eman behar da. Bere gauza du.\nIristeko: Luminyra hurbildu (ikus informazio zehatzagoa)\nHurbiltzeko: Luminyn errepidearen amaieran hasten den bide zabala hartu eta Col de Sugitonera hurbildu. Bertan, gure ezkerretik irteten den bide zabala hartu. Bideak ia ez du altuerarik galtzen eta pintura hori, berde eta zuri-gorriez markatuta dago. Bostehun metro inguru egin eta gero, bidea utzi eta gorantz egin behar da bidezidor bati jarraituz. Hau ere pintura hori, berde eta zuri-gorriz markatuta dago.\nZati aldapatsu bat igaro ondoren, bideak norabidez aldatu eta eskuinera egiten du. Col de la Candelle lepora iritsi baino lehen markatutako bidea utzi eta eskuinera jotzen duen bidezidor txiki baina bistakoa den bat hartu behar da. Bidezidor honek altuera galdu gabe hormaren azpian nabari den kanalera hurbilduko gaitu. Marka beltzak aurkituko ditugu. Jarraitu horiei eta destrepe txiki bat egin. Nahiko aereoa den zati horizontal bat zeharkatu ipinita dagoen kate baten laguntzaz eta kanalean sartuko gara. Kanala destrepatu eta bere oinarrian, ezkerrera, trepada txiki bat egin eta berehala gara bidearen hasieran. Guztira 1h30min.\nArête de Marseille-ko profil berezia.\nL1 (35 m, 9 aseguru, 5c): Oso higatuta dagoen diedro bat. Ondoren plaka etzan bat. Bigarren zati honetako arroka apur bat hobeagoa da.\nL2 (25 m, 4 aseguru, 5a): Bilgunetik irten eta airean pausu handi bat emanez krestara pasa. Lehenengoari lagunak lagun diezaioke eta gainera bilgunean dagoen soka bat ere erabil daiteke. Hala ere, pausua emateak badu bere gauza.\nKresta jarraitu, gehienetan bere ezker aldetik, aurkituko ditugun hormatxoak gaindituz. Bigarrenean apur bat estutu behar da.\nL3 (20 m, 2 aseguru, 3c): Luze motz eta erraza.\nL4 (30 m, 7 aseguru, 5a): Kresta jarraitu. Plaka trinko eta bertikala osatzen du hasieran. Gero apur bat etzan egiten da.\nL5 (40 m, 4 aseguru, 4c): Aristatik jarraitu. Hasieran horma bertikal txiki bat du. Ondoren etzan egiten da eta bilgunera hurbildu ahala geroz etzanagoa egiten da.\nJaitsiera: Azken bilgunetik irten eta 5 metro inguru dituen kolore laranja duen horma bertikal bat aurkitu arte oinez jarraitu. Parabolt eta spit batekin babestutako 5c-ko pasagunea da. Spita, goian, hormaren irteeran dago, apur bat ezkutatuta. Hormaren gainean bilgunea egiteko sikatutako spit bat aurkituko dugu. Bigarrena babesteko ongi dator. Kresta zabal eta erraz batetik jarraitu (spit 1) gailurrera iritsi arte.\nGailurretik ipar aldera mugarriak ikusiko ditugu. Horiek jarraituz gure ezkerrean rapela egiteko bilgunea (kimiko 1 eta spit 1) aurkitu arte jaitsi. Jaisten jarraitzen badugu, beste 20-30 metro egin ondoren, rapela egiteko beste bilgune modernoago eta zabalago bat aurkituko dugu (katez elkartutako 2 kimikoz osatua).\nLehenengo raperlak 25 metro inguru ditu. Bigarrena motzagoa dirudi (baieztatu gabe).\nMateriala: 9 zinta + bilgunetarako materiala. Friend eta fisureroak soberan daude.\nArroka: Kareharri zuria. Lehenengo luzean oso higatua dago, baina krestan kalitate oneko arroka aurkituko dugu.\nJean Laurent, Henri eta Maurice Paillon eta Eric Wyss-ek irekitako bidea, 1927.


Donostiako Berritzegunea: Speed Memory Mary Ward Ikastetxean\n2015(e)ko urriakren 26(a)\nSpeed Memory Mary Ward Ikastetxean\nAzken Urriaren 5an Mary Ward Ikastetxean Speed Memory saioa egin zuten , aprobetxatuz asteburu horretan Hernaniko Galarrretan Speed memory Champioships ospatu zirela.\nMary Ward Ikastetxean bi saio mota egon ziren:\n1: 0,5 segundu zituzten 15 zenbaki hamartar memorizatzeko eta ondoren idazteko. 10 saiakera egin ondoren ez zuten munduko errekorrik ezarri.\n2: 3 segundu zituzten 82tik 88 zenbaki binario memorizatzeko. 10 saiakera egin ondoren munduko errekor berria ezarri zuten, 82 zenbaki binariorekin. Bertan zeuden epaileen oniritziaren ondoan titulua onartu zuten, beraz, esan dezakegu Donostiako Mary Ward ikastetxean Speed Memoryko zenbaki binarioen munduko errekor berria ezarri zela. Ezartzailea Miguel Ángel Vergara jauna izan\nOndoren partehartzaileek ordu betez hitz egin zuten ikasleekin dituzten teknikei buruz azalpenak emanaz eta memorizazioak eduki ditzakeen onura neurologikoei buruz hitz eginaz.\nBenetan interesgarria eta teknikak lantzeko dohaineko softwarea non lor dezaketen esan zaie. http://www.speed-memory.com/ Record berria hemen azalduko da http://www.speed-memory.com/records-2/ Bynari 3sn. Zorioak Mary Ward Ikastetxeari ekitaldi baikaina antolatzeagatik.


Analisien txostena egiteko SEO tresnetan zure sarrera eskatzea Martech Zone\nLanean gogor aritu gara duela gutxi analistari buruzko txosten integrala biltzen, egoera, historia eta gaur egungo praktika onen inguruan bilaketa-motorea optimizatu. Urteetan industria eztanda egin zuen baina azken bikotean hankaz gora jarri zen. Enpresekin oraindik nahiko nahasketa dagoela uste dugu zer funtzionatzen duen, zerk ez funtzionatzen duen, norekin kontsultatu eta zer tresna dauden.\nTresnak funtsezkoak izango dira gure elkarrizketan. Besterik gabe, merkatuan dauden SEO tresna batzuk ez dira aldatu urteetan bilaketa algoritmoetan etengabe hobetu arren. Ondorioz, tresna horietan inbertitzen ari diren enpresek ez dute bilatzailea ikusgarritasuna hobetzeaz gain, kalte iraunkorra egin dezakete! Merkatuan erabilgarri dauden tresna gehienak erabili ditugu, baina, jakina, ezin ditugu probatu ezta jarraitu ere.\nGure analisiaren zati gisa, nahiko genuke erabiltzen ari zaren SEO tresnei buruzko zure iritzia eta taldearekin estuki ari gara lanean G2 Jendetza informazio hori biltzeko. G2 Crowd-ek plataformak zerrendatzen dituen orrialde berezi bat jarri du tresnari buruzko inkesta batekin batera.\nHona hemen guneko SEO tresnen zerrenda horiek berrikusteko estekekin:\nSEO ranking monitorea\nHornitzaile horietako bat bazara, sustatu zure tresnaren esteka zure bezeroen iritzia jasotzeko. Erantzun aberatsenak dituzten plataformetan jarriko dugu arreta. Plataforma horietako baten erabiltzailea bazara, eman zure iritzia!\nG2 Jendetza berrikuspenak grabatuko ditu eta txostenaren kopia bat eskuragarri jarriko dizugu inolako kosturik gabe argitaratu ondoren.\nG2 Crowd-i buruz\nG2 Crowd-en softwarea berrikusteko plataformak negozio software onena alderatzeko aukera ematen die erabiltzaileei - orain arte 24,600 berrikuspen baino gehiagorekin!\nTags: Ahrefsautoritate-labeaktresna onenak seodistiracognitiveSEOColibri.iozuzendariacuutioDragoi MetrikaginzametricsgshiftMajesticSEOBegiratu BacklinkakmozMySEOToolontoloPositionlyRank RangerRank GoianmailakotasunarankwatchRaven tresnaksailkapena daBilaketa-metrikaSEMrushseo analista txostenaSEO Automatizazio Plataformaseo rank monitoreaSEO programatzaileaseo tresnen berrikuspenakseoArgitasunaserp eskaneatzeaserps.comSERPWoospyfuSyCara LocalBilaketa monitoreaupcityventurebeatWoorank


hasiera | 2021ko edizioa | dokbizia | erik bullot\nÉrik Bullot (Soissons, 1963) zinemagilea, teorikoa eta zinema irakaslea da. Argazkigintza ikasi zuen National School of Photography eskolan eta, ondoren, Institute for Advanced Cinematographic Studies (Paris) institutuan. Bere filmografian 20 lanetik gora biltzen dira eta, horien artetik, hauek aipa daitezke: Le Singe de la lumière (2002), Glossolalie (2005), Trois faces (2007), L’Alliance (2010), Tongue Twisters (2011) eta Faux amis (2012). Bere lanak ikusgai egon izan dira hainbat espaziotan: Jeu de Paume, Georges Pompidou Centre, Biennial of Moving Images edo CCCB, besteak beste. Gaur egun, Érik irakaslea da École Nationale Supérieure d'Art de Bourges eskolan.\nHelma Sanders-Brahms zinegile alemanaren Heinrich filmaren saio bat dut gogoan, azpititulurik gabe, itzultzailea aretoan zegoela elkarrizketak ozenki itzultzen ikusleei. Ozenki mintzatu al daiteke zine-areto batean? Izan al daiteke itzultzailea saio zinematografikoaren eragile bat, proiektatzailea eta azaltzailea bezala. Normalean, bikoizketak itzultzailearen ahotsa desagerrarazten du, jatorrizko hizkuntza ezabatzen baitu. Azpitituluek, aldiz, hitzak eta itzulpena alderatzeko aukera ematen dute, baina entzun gabe geratzen da itzultzailearen ahotsa. Beste egoera bat: bi ahotsak gainjarrita entzutea, baina, orduan, nahasketa itzultzailearen ahotsaren mesederako da, filmatutako subjektuarena ezkutatzen baitu.\nNon dago itzultzailearen ahotsa? Hitzaldiak hausnarketa filosofiko eta dibertigarria proposatzen du itzultzaileak zineman duen zereginari buruz, haren ahotsari buruz, haren presentzia fisiko edo birtualari buruz, proiektatutako irudiekin, hizkuntza desberdinen (espainola, frantsesa, ingelesa) erabilerarekin eta aldi bereko itzulpenarekin jolastuz.


トップページ ＞ 言語 ＞ バスク語 ＞ Nola dendak bikaina e-mail aldizkariaren aprobetxatu duten pachinko saloi-tik aurkitu\npachinko gelak batetik orok, enpresa-ekitaldi eta eguneko informazioa, pertsona batzuk izan mail lortu uste dut. egunero iristen delako ezer emailak, entzun dut jende asko daudela hori ez da kontu handiz begiratu. Hala ere, minak dira mail jaso bada, nahi den informazioa ez da eskuz mantendu galera bat da.\nBeraz, ona erabilera entrega mail metodo bat aurkeztu dugu. negozio pachinko gelak mail, ibilaldiak diren gertaera informazio eta Xintai eguneko informazioa, edo indarrean jarri dute zatoz. E-mail, nahiz pachinko saloi joan gabe, bide horren bidez dendaren informazioa eskuratu.\ntrebea erabilera, hala nola e-mail metodoa, irakurri motibazioa atera mail batetik, badira burutu behar dendetan modu eraginkorrean aukeratzea aldean beste dendetara. Lehenik eta behin, zenbat gertaera informazioa dago, gertaera behartzeko dela, hori eratu gertaera ereduak asmatzen ote duzun.\nadibidez, ez zara gehiegi gertaera ereduak exekutatzen eredu bat beti bada, Gase arriskua funtzionamendua zuzenduta handitzen. gertakari jarri duten serio kasuan, eredua eta seinaleak eredua indartzea da, edo gertaera eredua ekarri, joera payout iruditzen saiatzea da.\nmotibatuta baldintza ekitaldiak, hala nola, eta saiatu to mail irakurri, itxura ez da beharrezkoa gertaera alferrik joan bezala, ez du izan xahuketa inbertsioa izan. Gainera, egun batzuk ospakizun handia baino lehen, geroago egindako ekitaldi, ez dago eduki nagusietako mail hori bidaltzen da.\nhala nola e-mail, berreskuratzeko gertaera jarraiki sisteman delako, da ez dela modeloak ez nahikoa eta helburua enpresa e-mail egunean jarri. Egun batzuk gertaera iragarkiaren aurretik izan da gehien kontabilizatu, dio seguru hobeto ez greban joan da.\nEta, batzuetan ez da mail hori ohiko ordua gain entregatu uste dut.\nmail irregular Horrelako, goi-multzoa aldez aurretik abisatu gabe Edo egin plataformaren aurkezpen bat, edo gozoa egitetik mahai iragarri geroztik kasu askotan helburua informazioa, hobe da ziur egiaztatu izan da, uste ona dudala.\nHala ere, egungo egoera ikuspuntu batetik nahastean sortu jokoarekiko adimena, beraz, ezin banakako ezartzean iragarpena die ohar horretan esatea, noraino espero daiteke, da denda arte. e-mail kideak, asko dira duzun beste bezeroekin baino informazio bikaina lehenago deitzen ari bada.\nloteria Xintai eta irekia denbora aldearen loteria, baduzu edo utzi me the argitaragabeak den denbora izan aurretik ezagutzen den bezala. Ondorioz, nahiz eta kasu izan dela beste dendetan jo ere, itzulpen-a da edo baldintza gehiago standa ona greba.\nhainbat pachinko gelak aurrera, nor izan zen e-mail jaso horietako batzuk, batzuk jende dendak desberdinetara denboraren arabera ere. Denbora errealean entregatu, esaterako status txostenaren e-mail bezala, uste dut hori trebeziaz esan daiteke hori borrokan duten pertsonen aprobetxatu ahal dira.\nesaterako, ondo erabiliz lortzen lehentasunez, aldean bezala pachinko gelak hainbat informazio, hau jaisteko noizean helburu duten dendetan saiatu dela uste dut.


naiz: hedabidea zara - 'Zein erraza', En Tol Sarmiento\n'Zein erraza', En Tol Sarmiento\nETS taldearen lan berria da 'Zein erraza'. Mutrikuko AME estudioan grabatu du abestia Axular Arizmendik. ETS taldeak jai giroko rock indartsu eta alaiari rapa edo tarte lasaiak erantsi dizkio. Uda kantuz pasatzeko abestia egin du ETS taldeak. Bideoklipa Taom produktorak zuzendu du Antonio Garridoren gidoiarekin. Parte hartu duten aktoreak: Askoa Uriarte Fernandez de Olano, Eric Ruiz de Loizaga Arroniz, Enare Martín Iñurrieta eta Iker Ortiz de Zarate.